Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2023/01/83466/	အရာတော်တွင် ပျူစောထီး စခန်းကို PDF တပ်ဖွဲ့များ တိုက်ခိုက်မှု ထိခိုက်သေဆုံးသူ များပြား	["အရာတော်တွင် ပျူစောထီး စခန်းကို PDF တပ်ဖွဲ့များ တိုက်ခိုက်မှု ထိခိုက်သေဆုံးသူ များပြား", "ရန်ကုန်၊ ဇန်နဝါရီ ၂၇", "စစ်ကိုင်းတိုင်း၊ အရာတော်မြို့နယ်တွင် ပျူစောထီး စခန်းကို PDF တပ်ဖွဲ့များ တိုက်ခိုက်မှု ပျူစောထီး ၂၀ ဦးသေဆုံးကြောင်း Bee Fighters Revolution Army အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ပြောဆိုသည်။", "ဇန်နဝါရီလ ၂၇ ရက်နေ့ နံနက် ၂ နာရီ ၃၀ မိနစ်တွင် အရာတော်မြို့နယ် သလဲဘာရွာရှိ ပျူစောထီး စခန်းကို ဒေသခံ ကာကွယ်ရေး တပ်ဖွဲ့များက ဝင်ရောက် တိုက်ခိုက်ခဲ့ပြီး ရွာအတွင်းရှိ ပျူစောထီး စခန်းအားလုံး သိမ်းဆည်း မီးရှို့ ရှင်းလင်းကာ ပျူစောထီး ၂၀ ဦးသေဆုံးခဲ့ကြောင်း သိရသည်။", "” ဒီနေ့ ကျွန်တော်တို့ BFRA အဖွဲ့က စမ်းသပ် ထုပ်လုပ်တဲ့ အမည်မဖော်လိုသေးတဲ့ လက်နက်ကြီး ၂ လုံးနဲ့ သွားရောက် စမ်းသပ် ပစ်ခတ်တာ ထင်မှတ်မထားတဲ့ ရလဒ် တစ်ခုဖြစ်ခဲ့ပြီး ပျူစောထီးစခန်း အကုန်နီးပါးမီးလောင်ပြာကြခဲ့တယ်။ ကာကွယ်ရေး အဖွဲ့တွေက အနီးကပ် ဝင်ရောက်တိုက်ခိုက်လို့ သလဲဘာရွာ ပျူစခန်းကို အမြစ်ပြတ် ချေမှုန်းနိုင်ခဲ့တယ်။ တိုက်ပွဲအတွင်းမှာ ပျူစောထီး ၂၀ ကျော် သေဆုံးပြီး အများပြား ထွက်ပြေးသွားတယ်။ သလဲဘာရွာ ပျူစခန်း လုံးဝကျဆုံးကြောင်း တရားဝင် ကြေငြာလိုက်ပါတယ်” ဟု Bee Fighters Revolution Army အဖွဲ့မှ တာဝန်ရှိသူ တစ်ဦးကပြောဆိုသည်။", "အဆိုပါ တိုက်ခိုက်မှုကို Bee Fighters Revolution Army BFRA Wet Let အဖွဲ့ ၁မှ Pro Life ဦးဆောင်ကာ BFRA အဖွဲ့ ၂ မဟာမိတ် သိန်းငှက်ပျောက်ကြားအဖွဲ့နှင့် အရာတော် ပြည်သူ့ကာကွယ်ရေးအဖွဲ့ သုံးဖွဲ့ ပူးပေါင်းတိုက်ခိုက်ခဲ့ကြောင်း သိရသည်။"]
https://yktnews.com/2023/02/87162/	အရာတော်တွင် ဗကသ ကျောင်းသားများက ဗိုလ်ချုပ်အောင်ဆန် မွေးနေ့ အထိမ်းအမှတ်အဖြစ် ပဲပြုတ်နှင့် နံပြား ကျွေးမွေ	["အရာတော်တွင် ဗကသ ကျောင်းသားများက ဗိုလ်ချုပ်အောင်ဆန် မွေးနေ့ အထိမ်းအမှတ်အဖြစ် ပဲပြုတ်နှင့် နံပြား ကျွေးမွေး", "ရန်ကုန်၊ ဖေဖော်ဝါရီ ၁၃", "အရာတော်တွင် အထက မလဲသာ ကျောင်းသားများ သမဂ္ဂ (ဗကသများအဖွဲ့ချုပ်)က ဗိုလ်ချုပ်အောင်ဆန် မွေးနေ့ အထိမ်းအမှတ်အဖြစ် ပဲပြုတ်နှင့် နံပြား ကျွေးမွေးခဲ့ကြောင်း သိရသည်။", "“အခြားလွတ်လပ်သောနိုင်ငံများ ခြေလှမ်းတစ်လှမ်း လှမ်းလျှင်ကိုယ်က ခြေလေး၊ငါးလှမ်း လှမ်းနိုင်မှတော်ရုံရမယ် ဒီလိုမှမလုပ်ရင် ဟိုလူ့ မျက်နှာချိုသွေးရ ဒီလူ့လာ မျက်နှာချိုသွေးရ ၊ ဖာသည်နိုင်ငံဖြစ်မှာပဲ” ၊ ” ကျောင်းသားတွေနိုင်ငံရေး မလုပ်ရင် သူတောင်းစားတွေ သမ္မတ ဖြစ်ကုန်လိမ့်မယ်” စသည့် ဗိုလ်ချုပ် မိန့်ခွန်းပြောဆိုခဲ့သည့် စာသားများလည်း ချိတ်ဆွဲခဲ့ကြောင်း သိရှိရသည်။"]
https://yktnews.com/2024/01/142113/	အရာတော်နယ်ရှိ စစ်ရှောင်စခန်းသို့ မုန့်ဟင်းခါးနှင့် စာနပ်ရိက္ခာများ ထောက်ပံ့	["အရာတော်နယ်ရှိ စစ်ရှောင်စခန်းသို့ မုန့်ဟင်းခါးနှင့် စာနပ်ရိက္ခာများ ထောက်ပံ့", "ရန်ကုန်၊ ဇန်နဝါရီ ၂၆", "စစ်ကိုင်းတိုင်း အရာတော်နယ်ရှိ စစ်ဘေးရှောင်စခန်းတစ်ခုသို့ ဗိုလ်အောင်မောင်း(မုဆိုးစစ်ကြောင်း)အဖွဲက တာဝန်ခံ၍ နွေဦးတမာန်တော်လှန်ရေးထောက်ပို့အဖွဲ့(စစ်ကိုင်းအဖွဲ့ခွဲ)မှ မုန့်ဟင်းခါးနှင့် စာနပ်ရိက္ခာများ မြေပြင်ထိတိုက်‌ရိုက် သွားရောက် ထောက်ပံ့ခဲ့ကြောင်း သိရှိရသည်။"]
https://yktnews.com/2024/05/162811/	အရာတော်နှင့် တောင်သာ မြို့နယ်ရှိ ရဲစခန်း၊ တင့်ကားတပ်ရင်းနှင့် စစ်စခန်းများကို ဒရုန်းဖြင့် ဗုံးကျဲ တိုက်ခိုက်	["အရာတော်နှင့် တောင်သာ မြို့နယ်ရှိ ရဲစခန်း၊ တင့်ကားတပ်ရင်းနှင့် စစ်စခန်းများကို ဒရုန်းဖြင့် ဗုံးကျဲ တိုက်ခိုက်", "ရန်ကုန်၊ မေ ၁၆", "စစ်ကိုင်းတိုင်း၊ အရာတော်မြို့နယ်ရှိ မြို့မ ရဲစခန်းနှင့် အမှတ် ၅၀၀၄ တင့်ကား တပ်ရင်းကို ဒရုန်းဖြင့် ဗုံးကျဲ တိုက်ခိုက်ခဲ့ကြောင်း BGS Drone Force အဖွဲ့ထံမှ သိရသည်။", "မေလ၉ ရက်နေ့ မွန်းလွဲ ၁၂ နာရီ ၃၀ မိနစ်ခန့်တွင် အရာတော်မြို့မ ရဲစခန်းမှ ရဲတပ်သားများ ထမင်းစား နားနေချိန်တွင် တော်လှန်ရေး တပ်ဖွဲ့များက ဒရုန်းဖြင့် လက်လုပ် ၁၂၀ မမ ဗုံးသီး ၁ လုံးကျဲချ တိုက်ခိုက်ခဲ့ကြောင်း၊ မွန်းလွဲ ၁ နာရီခန့်တွင် အရာတော်မြို့ အမှတ် ၅၀၀၄ တင့်ကား တပ်ရင်းရှိ လူပျိုဆောင်ကို လက်လုပ် ၁၂၀ မမ ဗုံးသီး ၁ လုံး ထပ်မံ ကျဲချတိုက်ခိုက်ခဲ့ကြောင်း သိရှိရသည်။", "ယင်း တိုက်ခိုက်မှုအတွင်း ရဲစခန်းမှ ရဲ ၃ ဦး ထိခိုက်ဒဏ်ရာရရှိကာ အမှတ် ၅၀၀၄ တင့်ကား တပ်ရင်းမှ စစ်ကောင်စီတပ်သားများ ထိခိုက်မှု ရှိမရှိကို အတည်မပြုနိုင်သေးကြောင်း သိရသည်။", "အဆိုပါ တိုက်ခိုက်မှုကို BGS Ayadaw Drone Force & Ayadaw Rocket အဖွဲ့က ဦးဆောင်၍ အရာတော်မြို့နယ် ပကဖ၊ တိုက်နယ် ၄ ၊ မုံရွာခရိုင်တပ်ရင်း ၁၉ တို့မှ ပံ့ပိုးကူညီမှုများဖြင့် ပူးပေါင်းဆောင်ရွက်ခဲ့ကြောင်း သိရှိရသည်။", "အလားတူ မန္တလေးတိုင်း၊ တောင်သာမြို့နယ်ရှိ ပြသာဒ်ကြီးရွာနှင့် ဇရပ်ကြီးရွာတွင် တပ်စွဲထားသော အကြမ်းဖက် စစ်တပ်ကို ဒရုန်းဖြင့် ဗုံးကျဲ တိုက်ခိုက်ခဲ့ကြောင်း မြင်းခြံခရိုင် အမှတ် ၈ တပ်ရင်း ထံမှ သိရသည်။", "မေလ ၇ ရက်နေ့ မွန်းလွဲ ၁ နာရီ ၁၀ မိနစ်ခန့်တွင် တောင်သာမြို့နယ်၊ ပြသာဒ်ကြီးရွာနှင့် ဇရပ်ကြီးရွာတွင် တပ်စွဲထားသော အကြမ်းဖက် စစ်သားများကို မြင်းခြံခရိုင် အမှတ်၈ တပ်ရင်း – NRDF ၏ Drone တပ်ဖွဲ့က ဒရုန်းဖြင့် ဗုံးသီး ၈ ကြိမ် ကျဲချ တိုက်ခိုက်ခဲ့ကြောင်း သိရှိရသည်။", "အဆိုပါ တိုက်ခိုက်မှုကို မြင်းခြံခရိုင် အမှတ်၈ တပ်ရင်း – NRDF ၊ မြင်းခြံခရိုင် အမှတ်၁ တပ်ရင်း၊ မြင်းခြံခရိုင် အမှတ်၂ တပ်ရင်း၊ မြင်းခြံခရိုင် အမှတ်၃ တပ်ရင်း၊ မြင်းခြံခရိုင် အမှတ်၄ တပ်ရင်းနှင့် မလှိုင် ပကဖ တို့က ပူးပေါင်း တိုက်ခိုက်ခဲ့ကြောင်း သိရသည်။"]
https://yktnews.com/2024/02/147017/	အရာတော်မြို့နယ် စစ်တပ် စစ်ကြောင်းကို ကြားဖြတ် တိုက်ခိုက်မှု စစ်တပ် ဘက်မှ အရာရှိ ၂ ဦး အပါအဝင် ၅ ဦးသေဆုံး	["အရာတော်မြို့နယ် စစ်တပ် စစ်ကြောင်းကို ကြားဖြတ် တိုက်ခိုက်မှု စစ်တပ် ဘက်မှ အရာရှိ ၂ ဦး အပါအဝင် ၅ ဦးသေဆုံး", "ရန်ကုန်၊ ဖေဖော်ဝါရီ ၂၂", "စစ်ကိုင်းတိုင်း၊ အရာတော်မြို့နယ်တွင် အကြမ်းဖက် စစ်တပ် စစ်ကြောင်းကို ကြားဖြတ် တိုက်ခိုက်ရာ အကြမ်းဖက် စစ်တပ် ဘက်မှ အရာရှိ ၂ ဦး အပါအဝင် ၅ ဦးသေဆုံးခဲ့ကြောင်း Danger Force LPDF အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီလ ၂၁ ရက်နေ့ နံနက် ၃ နာရီ ၁၅ မိနစ်ခန့်တွင် ၃၆၉ တပ် မှ အရာတော်ဘက်ကို ထွက်ခွာလားသော အင်အား ၅၀ ခန့်ပါဝင်သော အကြမ်းဖက် စစ်တပ်၏ ခြေလျင်စစ်ကြောင်းအား ၅၀၀၄ တင့်ကားတပ်၏ အနောက်တောင်ဘက် ၁ မိုင်ခန့် အကွာအဝေးရှိ တူးကန် ဘုရားကျောင်း အနီးတွင် တော်လှန်ရေး တပ်ဖွဲ့များက လက်နက်ငယ် ၁၉ လက် ၊ လက်နက်ကြီး ၁ လက်ဖြင့် မိနစ် ၃၀ ခန့် ကြားဖြတ် တိုက်ခိုက်ခဲ့ကြောင်း သိရသည်။", "ယင်း ကြားဖြတ် တိုက်ခိုက်မှုအတွင်း အကြမ်းဖက် စစ်တပ်ဘက်မှ ရဲတပ်ကြပ် စောမင်းဦး သေဆုံးပြီး အရာရှိ ၂ ဦးနှင့် တပ်သား ၂ ဦးသည် အရာတော်မြို့ ဆေးရုံကြီးတွင် သေဆုံးကာ တပ်သား ၇ ဦး မှာ ဒဏ်ရာ အပြင်းအထန်ရရှိ၍ အရာတော်မြို့ ဆေးရုံကြီးတွင် ဆေးကုသခံယူနေကြောင်း သိရသည်။", "“အဲ့တိုက်ခိုက်မှု အတွင်းမှာ စစ်ခွေးတွေဘက်က သတင်းအရတော့ စစ်ခွေး ၅ ကောင်သေတယ်။ မြေပြင် သတင်းအရတော့ ၇ ကောင်လို့ သိရတယ်” ဟု Danger Force LPDF အဖွဲ့မှ တာဝန်ရှိသူ တစ်ဦးက ပြောဆိုသည်။", "တိုက်ပွဲဖြစ်ပွားပြီးနောက် အကြမ်းဖက် စစ်ကောင်စီ တပ်သား များသည် အထိနာသောကြောင့် လေယာဉ်ပစ်ကူ၊ ၅၀၀၄ တင့်ကားတပ်မှ လက်နက်ကြီး ပစ်ကူများ တောင်းခံကာ လက်နက်ကြီး၊ လက်နက်ငယ်များဖြင့် ရမ်းသမ်း ပစ်ခတ်ပြီး သေဆုံးသွားသော အရာရှိများ ၊ တပ်သားများ သယ်ဆောင်ကာ အရာတော်မြို့ ထဲကို ဝင်သွားကြောင်း သိရှိရသည်။", "အဆိုပါ တိုက်ခိုက်မှုကို Danger Force LPDF ၊ Special Revolution Force ၊ မိုင်းမင်းသားမြေအောက် ပျောက်ကြားတပ်ဖွဲ့နှင့် မုံရွာခရိုင်တပ်ရင်း (၂၇) တို့က ပူးပေါင်းလုပ်ဆောင်ခဲ့ပြီး တော်လှန်ရေး တပ်ဖွဲ့ ဝင် ၂ ဦး ကျည်ထိမှန် ဒဏ်ရာရရှိကာ ဆေးကုသမှု ခံယူနေဆဲ ဖြစ်ကြောင်း သိရသည်။"]
https://yktnews.com/2023/10/125109/	အရာတော်မြို့နယ် ၊ ငွေတွင်းရွာတွင် ပျူစောထီးအချင်းချင်း ပစ်ခတ်မှုဖြစ်ပြီး တစ်ဦးသေဆုံး၊ သေဆုံးပျူစောထီး၏ အသုဘ ချနေစဉ် PDF က ဒရုန်းဖြင့် ဗုံး ကျဲ	["အရာတော်မြို့နယ် ၊ ငွေတွင်းရွာတွင် ပျူစောထီးအချင်းချင်း ပစ်ခတ်မှုဖြစ်ပြီး တစ်ဦးသေဆုံး၊ သေဆုံးပျူစောထီး၏ အသုဘ ချနေစဉ် PDF က ဒရုန်းဖြင့် ဗုံး ကျဲ", "ရန်ကုန်၊ အောက်တိုဘာ ၄", "စစ်ကိုင်းတိုင်း၊ အရာတော်မြို့နယ်၊ ငွေတွင်းပျူစောထီးကျေးရွာတွင် ပျူစောထီး အချင်းချင်း ပစ်ခတ်မှုဖြစ်ပြီး တစ်ဦးသေဆုံး ခဲ့ကာ အဆိုပါ သေဆုံးသွားသော ပျူစောထီးကို အသုဘချနေစဉ် PDF က ဒရုန်းဖြင့် ဗုံးကျဲတိုက်ခိုက်ခဲ့ကြောင်း Ngwe Dwin Revolution Force – NDRF တပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြော ကြားသည်။", "ယမန်နေ့ အောက်တိုဘာလ ၃ ရက် နံနက် ၄ နာရီခန့်တွင် ငွေတွင်းကျေးရွာရှိ ပျူအချင်း ချင်း စကားများ ရန်ဖြစ်ပြီး ပစ်ခတ်မှုဖြစ်ရာ ပျူတစ်ဦး ဒဏ်ရာ ရရှိခဲ့ကြောင်း၊ ဒဏ်ရာရ ပျူကို ဆေးရုံသို့ပို့ဆောင်ခဲ့သော် လည်း သေဆုံး သွားခဲ့ ကြောင်း၊ ထိုနောက် သေဆုံးသွားသော ပျူစောထီး၏ အသုဘအခမ်းအနား ပြုလုပ်နေ စဉ် ဒရုန်းဖြင့် ဗုံးသီး ၁၀ လုံး၊ Shar Htoo Waw နည်းပညာ ဒရုန်း လေယာဉ်ငယ်ဖြင့် ဗုံးသီး ၅ လုံး ကျဲချတိုက်ခိုက်ခဲ့ကြောင်း၊ ပျူအလောင်းထား ရှိရာ နေရာပေါ်သို့ တည့်တည့်ကျရောက်ခဲ့ကြောင်း သိရသည်။", "“စစ်ခွေးစုနေတဲ့နေရာကို တည့်တည့်ကျတာဆိုတော့ သေဆုံးထိခိုက်မှုကတော့ ရှိနိုင်တယ်ဗျ၊ အတိအကျ တော့ မသိရဘူး၊ ငွေတွင်းရွာဆိုတာက ပျူတွေ ဆိုးသွမ်း နေ တဲ့ရွာ၊ ပြည်သူတွေကို ဖမ်းဆီးရိုက်နှက်တာ၊ ငွေတောင်း၊ မိန်းကလေး တွေဆိုရင် မုဒိမ်းကျင့်တဲ့အထိပါ ဆိုးသွမ်းတဲ့ရွာဗျ၊ ရွာဘေး ပတ် ပတ်လည်မှာ ကင်းတွေ အများကြီးရှိတယ်၊ အင်အားက ၁၀၀ လောက်ရှိ တာ” ဟု Ngwe Dwin Revolution Force – NDRF တပ်ဖွဲ့မှ တာဝန်ရှိသူက ရန်ကုန် ခေတ်သစ်သတင်းဌာနထံသို့ ပြော ကြားသည်။", "ထိုသို့ ဗုံးသီးကျဲချတိုက်ခိုက်နေချိန်အတွင်း မြေပြင်မှ ရဲဘော်များကလည်း လက်နက် ကြီး၊လက်နက်ငယ် များဖြင့် ဝင်ရောက်တိုက်ခိုက်ခဲ့ကြောင်း၊ ထိုသို့ တိုက်ခိုက်မှုကြောင့် အထိနာသော အကြမ်းဖက်စစ်သား၊ ပျူစောထီးများက ၆၀ မမ၊ ၄၀ မမ များဖြင့် ရမ်းသမ်းပစ်ခတ်ခဲ့တိုက်ခိုက်ခဲ့ပြီး ပြည်သူ့ကာကွယ် ရေးတပ်ဖွဲ့ဝင် ၃ ဦးမစိုးရိမ်ရ ဒဏ်ရာရရှိခဲ့ကြောင်း သိရသည်။", "အဆိုပါတိုက်ခိုက်မှုကို Ngwe Dwin Revolution Force- NDRF ၊ MRTF ၊ ကျောက် ဆည်ခရိုင် နဂါးနီ တပ်ရင်း ၁ နှင့် Lighting Drone Force မဟာမိတ် တပ်ဖွဲ့များ ပူးပေါင်းကာ တိုက်ခိုက်ခဲ့ခြင်းဖြစ်ကြောင်း သိရှိရသည်။", "ဓာတ်ပုံ- Eagle Brigade (AnyarEagles)တပ်ဖွဲ့၏ ဒရုန်းလေယာဉ်တစ်စီး။"]
https://yktnews.com/2023/02/88921/	အရာတော်မြို့နယ်တွင် PDF တပ်ဖွဲ့များ ခုခံတိုက်ခိုက်နေသော မင်းကျေးရွာကို ရဟတ်ယာဥ်ဖြင့် ထိုးစစ်ဆင်ပြီး ရွာကို စစ်တပ်က မီးတင်ရှို့နေ	["အရာတော်မြို့နယ်တွင် PDF တပ်ဖွဲ့များ ခုခံတိုက်ခိုက်နေသော မင်းကျေးရွာကို ရဟတ်ယာဥ်ဖြင့် ထိုးစစ်ဆင်ပြီး ရွာကို စစ်တပ်က မီးတင်ရှို့နေ", "ရန်ကုန်၊ ဖေဖော်ဝါရီ ၂၂", "စစ်ကိုင်းတိုင်း၊ အရာတော်မြို့နယ်၊ မင်းရွာကို အကြမ်းဖက် စစ်တပ်က ရဟတ် ယာဥ်ပါ အသုံးပြုပြီး ထိုးစစ်ဆင်ကာ ရွာကို စီးနင်း မီးတင်ရှို့နေကြောင်း ဒေသခံ ပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီ ၂၂ ရက်နေ့ နံနက်ပိုင်းတွင် အရာတော်မြို့နယ် မင်းရွာကို အင်အား ၂၀၀ ကျော်ဖြင့် အကြမ်းဖက် စစ်တပ်က ထိုးစစ်ဆင် တိုက်ခိုက်ပြီး ကျေးရွာကို ဝင်ရောက် စီးနင်းသော်လည်း PDF တပ်ဖွဲ့များခုခံ တိုက်ခိုက်မှုကြောင့် ဝင် ရောက် စီးနင်းနိုင်ခြင်း မရှိဘဲ ညနေပိုင်းတွင် အကြမ်းဖက် အကြမ်းဖက် စစ်တပ် က တိုက်ခိုက်ရေး ရဟတ်ယာဥ်များပါ အသုံးပြုပြီး ထိုးစစ်ဆင်ကာ ရွာကို စီးနင်း မီးတင်ရှို့နေကြောင်း သိရသည်။", "” မင်းရွာ က နမသင်း ရဲ့ တောင်ဘက် ၃ မိုင်မှာရှိတယ်။ နမသင်း တစ်ရွာလုံး တောင်ဘက်က မင်းရွာထဲ ဝင်ပြေးတယ်။ နမသင်းအရှေ့ရွာ နဲ့ မင်းရွာ တို့က အရာတော် – ထီးဆောင်းလမ်းပေါ် ရှိတယ်။ စက အင်အား ၂၀၀ ကျော်က နံနက်ကတည်းက မင်းရွာ ကို ဝင်ရှို့ဖို့ လုပ်တာ ဝင်မရတော့ လေကြောင်း နဲ့ ဝင်ရှို့ တာ အခု မင်းရွာ မီးတင်ရှို့ခံရတယ်” ဟု ဒေသခံ ပြည်သူ တစ်ဦးကပြောဆိုသည်။"]
https://yktnews.com/2024/03/153529/	အရာတော်မြို့နယ်တွင် တော်လှန်ရုပ်ရှင်ပြသပွဲနှင့် မိုင်းအန္တရာယ်ကာကွယ်ရေးနည်းလမ်းများ ဆွေးနွေးတင်ပြခြင်း ပြုလုပ်	["အရာတော်မြို့နယ်တွင် တော်လှန်ရုပ်ရှင်ပြသပွဲနှင့် မိုင်းအန္တရာယ်ကာကွယ်ရေးနည်းလမ်းများ ဆွေးနွေးတင်ပြခြင်း ပြုလုပ်", "ရန်ကုန်၊မတ် ၂၈", "အရာတော်မြို့နယ်တွင် အထက မလဲသာ ကျောင်းသားများသမဂ္ဂ(ဗကသများအဖွဲ့ချုပ်)နှင့် အထက(ခွဲ) ကဲဘာကျောင်းသားများသမဂ္ဂ(ဗကသများအဖွဲ့ချုပ်) တို့ ပူးပေါင်း၍ ရုပ်ရှင်ပြပွဲနှင့် မိုင်းအန္တရာယ်ကာကွယ်ရေးနည်းလမ်းများဆွေးနွေးတင်ပြခြင်းများ ပြုလုပ်ခဲ့ကြောင်း သိရသည်။", "အဆိုပါ ရုပ်ရှင်ပြပွဲတွင် နိက္ကမ ဇာတ်လမ်းတိုနှင့် “The Way “ရုပ်ရှင်များကို ပြသခဲ့ပြီး ဗမာနိုင်ငံလုံးဆိုင်ရာကျောင်းသား သမဂ္ဂများအဖွဲ့ချုပ်က မတရားစစ်မှုထမ်းဥပဒေနှင့် ပတ်သက်ပြီး ပြည်သူများကို အရေးပေါ်တိုက်တွန်းနှိုးဆော်ချက် ဖတ်ကြားပြခြင်း၊ မိုင်းအန္တရာယ်ကာကွယ်ရေးနည်းလမ်းများဆွေးနွေး တင်ပြခြင်း၊သပိတ်တရားများ ဟောကြားခြင်းများပြုလုပ်ခဲ့ကြောင်း သိရှိရသည်။"]
https://yktnews.com/2023/12/134987/	အရာတော်မြို့နယ်တွင် ပျူစောထီးများကို မိုင်းထောင်တိုက်ခိုက်မှု ပျူစောထီး ၃ ဦးသေဆုံး	["အရာတော်မြို့နယ်တွင် ပျူစောထီးများကို မိုင်းထောင်တိုက်ခိုက်မှု ပျူစောထီး ၃ ဦးသေဆုံး", "ရန်ကုန်၊ ဒီဇင်ဘာ ၈", "စစ်ကိုင်းတိုင်း၊ အရာတော်မြို့နယ်တွင် ပျူစောထီးများထွက်လာနိုင်သည့် လမ်းကြောင်း များ၌ မိုင်းထောင်တိုက်ခိုက်မှု အကြမ်းဖက်စစ်သား၊ ပျူစောထီး ၃ ဦးသေဆုံးခဲ့ကြောင်း Ngwe Dwin Revolution Force – NDRF မှ တာဝန်ခံ ကိုစစ်နိုင်က ရန်ကုန်ခေတ်သစ်သတင်းဌာနထံသို့ ပြောကြားသည်။", "ဒီဇင်ဘာလ ၅ ရက်နေ့က အရာတော်မြို့နယ်၊ ငွေတွင်းပျူရွာမှ ပျူစောထီး ၅ ဦးထွက်လာစဉ် မိုင်း ထိ ပြီး ပျူစောထီးကျော်မိုးမှာ ခြေထောက်ဖြတ်လိုက်ရကြောင်း၊ အလားတူ ဒီဇင်ဘာလ ၆ ရက်နေ့ တွင် သလဲဘာပျူရွာမှ ပျူစောထီးများ ထွက်ခွာလာစဉ် မိုင်းထိပြီး သလဲဘာရွာ ပျူစောထီးခေါင်းဆောင် တောင်ကြီးသားနှင့် အရာ‌ တော်မြို့နယ် အမှတ် ၁၀ လေ့ကျင့်ရေးတပ်မှ တပ်ကြပ်ကြီး ပိုင်စိုး တို့ သေဆုံးခဲ့ကြောင်း သိရသည်။", "“သူတို့လာနိုင်မယ့်လမ်းတွေမှာ မိုင်းထောင်ထားပြီး ဖြတ်တောက်ထားတာ၊ ၃ ရက်အတွင်း ၃ ဦး သေတယ်၊ ခြေထောက်ဖြတ်လိုက်ရတဲ့ ဒဏ်ရာရတာက ၂ ယောက်ပေါ့၊ စုစုပေါင်း ၅ ဦးထိတာ၊ ၅ ရက်နေ့က အပြန်အလှန်ပစ်ခတ်တိုက်ပွဲဖြစ်ခဲ့သေးတယ်” ဟု Ngwe Dwin Revolution Force – NDRF မှ တာဝန်ခံ ကိုစစ်နိုင်က ရန်ကုန်ခေတ်သစ်သတင်းဌာနထံသို့ ပြောကြားသည်။", "ယမန်နေ့ ဒီဇင်ဘာလ ၇ ရက် နံနက်ပိုင်းတွင်‌ ငွေတွင်းကျေးရွာမှ ပျူစောထီး ဦးပုသည် ပြည်သူ့ကာ ကွယ်ရေးတပ်ဖွဲ့ဝင်များ ထောင်ထားသော မိုင်းကွင်းအတွင်းဝင်ရောက်လာရာ မိုင်းထိသေဆုံးခဲ့ ကြောင်း၊ အဆိုပါ မိုင်းထောင်ပြီး ဆက်သွယ်ရေးဖြတ်တောက်မှုကို Ngew Dwin Revolution Force – NDRF နှင့် မဟာမိတ်တပ်ဖွဲ့များပူးပေါင်းကာ တိုက်ခိုက်ခဲ့ခြင်းဖြစ်ကြောင်း သိရသည်။", "ဓာတ်ပုံ-ပြည်သူ့ကာကွယ်ရေးတပ်ဖွဲ့များ အသုံးပြုနေသည့် လက်လုပ်မိုင်းတစ်လုံး။"]
https://yktnews.com/2023/08/119771/	အရာတော်မြို့နယ်တွင် ရဲဘော် ဗိုလ်ငယ်လေး ကျဆုံးခြင်း ၈ လပြည့်နေ့အဖြစ် စစ်အာဏာရှင် ဆန့်ကျင်ရေး ဆန္ဒပြ	["အရာတော်မြို့နယ်တွင် ရဲဘော် ဗိုလ်ငယ်လေး ကျဆုံးခြင်း ၈ လပြည့်နေ့အဖြစ် စစ်အာဏာရှင် ဆန့်ကျင်ရေး ဆန္ဒပြ", "ရန်ကုန်၊ သြဂုတ် ၂၅", "အရာတော်မြို့နယ်တွင် ဇေယျာတိုင်းရဲ့၅/ သပိတ် စစ်ကြောင်း ဦးဆောင်ကာ ရဲဘော် ဗိုလ်ငယ်လေး ကျဆုံးခြင်း ၈ လပြည့်နေ့အဖြစ် စစ်အာဏာရှင် ဆန့်ကျင်ရေး ဆန္ဒပြခဲ့ကြောင်း သိရသည်။"]
https://yktnews.com/2024/06/170577/	အရာတော်မြို့နယ်တွင် သံဃာတော်များက စစ်ကောင်စီကို ပတ္တနိက္ကုဇ္ဇန ကံဆောင်သပိတ် စတင်လိုက်ပြီး ပြည်သူများနှင့်အတူ ချီတက် ဆန္ဒပြ	["အရာတော်မြို့နယ်တွင် သံဃာတော်များက စစ်ကောင်စီကို ပတ္တနိက္ကုဇ္ဇန ကံဆောင်သပိတ် စတင်လိုက်ပြီး ပြည်သူများနှင့်အတူ ချီတက် ဆန္ဒပြ", "ရန်ကုန်၊ ဇွန် ၂၉", "အရာတော်မြို့နယ်တွင် သံဃာတော်များက အကြမ်းဖက် စစ်ကောင်စီကို ပတ္တနိက္ကုဇ္ဇန ကံဆောင်သပိတ် စတင်လိုက်ပြီး ပြည်သူများနှင့်အတူ ချီတက် ဆန္ဒပြခဲ့ကြောင်း သိရသည်။", "ယနေ့ဇွန်လ ၂၉ ရက်နေ့တွင် ပတ္တနိက္ကုဇ္ဇန ကံဆောင် သံဃာ့သပိတ်ကို အရာတော်မြို့နယ်ရှိ သံယာတော်များက စတင်လိုက်ပြီး အရာတော်မြို့နယ် လူထုသပိတ်ဦးဆောင်ကော်မတီနှင့် အရာတော်မြို့နယ် ကျောင်းသားများသမဂ္ဂ (ဗကသများအဖွဲ့ချုပ်) တို့က ပူးပေါင်းဝန်းရံပေးခဲ့ကြောင်း သိရှိရသည်။", "ပတ္တနိက္ကုဇ္ဇနကံဆောင် သပိတ်ကို ဇွန်လ ၂၃ ရက်နေ့တွင် ချောင်းဦးမြို့နယ်မှ သံဃာတော်များ စတင်ပြုလုပ်ခြင်းဖြစ်ပြီး ဇွန်လ ၂၄ ရက်၊ ၂၅ ရက်နှင့် ၂၆ ရက်နေ့တို့တွင် ဒီပဲယင်းမြို့နယ်၊ တန့်ဆည်မြို့နယ်၊ ဆားလင်းကြီးမြို့နယ်နှင့် စစ်ကိုင်းမြို့နယ်တို့မှ သံဃာတော်များ ပူးပေါင်းခဲ့ကာ ဇွန်လ ၂၇ ရက်နေ့တွင် မုံရွာမြို့နယ် ၊ မြိုင်မြို့နယ် နှင့် ယနေ့ ဇွန်လ ၂၉ ရက်နေ့တွင် အရာတော်မြို့နယ်မှ သံဃာတော်များပါ ပူးပေါင်း ပါဝင်ခဲ့ခြင်း ဖြစ်ကြောင်း သိရှိရသည်။", "အကြမ်းဖက် စစ်ကောင်စီကို ပတ္တနိက္ကုဇ္ဇန ကံဆောင်သပိတ် ပြုလုပ်ရာတွင် စစ်ကောင်စီကို သံဃာထုက အဆက် အဆံ မပြုရန် တစ်ညီတစ်ညွတ်တည်း ဆုံးဖြတ်ချက် ချခြင်းဖြစ်ပြီး ဇွန်လ ၁၉ ရက်နေ့၌ နိုင်ငံတော်သံဃမဟာနာယက အဖွဲ့ဝင် ဝင်းနိမ္မိတာရုံဆရာတော်ကို စစ်ကောင်စီက ပစ်ခတ်သတ်ဖြတ်လိုက်ပြီးနောက် သံဃာတော်များက စစ်ကောင်စီကို ပတ္တနိက္ကုဇ္ဇန ကံဆောင်သပိတ်မှောက်လာကြခြင်းဖြစ်ကြောင်း သိရသည်။"]
https://yktnews.com/2023/07/112504/	အရာတော်မြို့နယ်ရှိ ကျေးရွာ ၃ ရွာကို စစ်တပ်က ဆက်တိုက် မီးတင်ရှို့နေ	["အရာတော်မြို့နယ်ရှိ ကျေးရွာ ၃ ရွာကို စစ်တပ်က ဆက်တိုက် မီးတင်ရှို့နေ", "ရန်ကုန်၊ ဇူလိုင် ၁၁", "စစ်ကိုင်းတိုင်း၊ အရာတော်မြို့နယ်ရှိ ကျေးရွာ ၃ ရွာကို အကြမ်းဖက် စစ်တပ်က ဆက်တိုက် မီးတင်ရှို့နေကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဇူလိုင်လ ၁၁ ရက်နေ့ နံနက် ၆ နာရီခန့်က စတင်ကာ အကြမ်းဖက် စစ်တပ်က အရာတော်မြို့နယ်ရှိ မလဲသာ၊ ကန်ရင်း နှင့် ညောင်ပင် ရွာတို့ကို ဆက်တိုက် မီးရှို့ဖျက်ဆီးခဲ့ကြောင်း သိရသည်။", "” ငကင်းရွာကို မီးရှို့ခဲ့တဲ့ စစ်ခွေး စစ်ကြောင်းက အနောက်မြောက် အတိုင်းတက်ပြီး အရာတော်မြို့နယ်ထဲက မလဲသာ၊ ကန်ရင်းနဲ့ ညောင်ပင် ရွာ ၃ ရွာ ကို ဒီမနက် မီးတင်ရှို့နေတယ်။ ပျက်ဆီးဆုံးရှုံးမှု အခြေအနေနဲ့ ပြည်သူတွေ ထိခိုက်မှုတော့ မသိရသေးဘူး။ အကုန်လုံး တစ်ကွဲတစ်ပြား ပြေးနေရတယ်” ဟု ပြည်သူ တစ်ဦးကပြောဆိုသည်။", "အဆိုပါ အကြမ်းဖက် စစ်တပ် စစ်ကြောင်းသည် အရာတော်မြို့နယ်နှင့် မြင်းမူမြို့နယ်အစပ်မှ အရာတော်မြို့နယ်အတွင်း ဝင်ရောက် လာခြင်းဖြစ်ပြီး ဝက်လက်မြို့နယ်၊ သမရိုးရွာအနီးတွင် စျေးသည် ၇ ဦးကို သတ်ဖြတ်ခဲ့သော စစ်ကြောင်း ဖြစ်ကြောင်းသိရသည်။", "ယင်းစစ်ကြောင်းသည် လက်ရှိချိန်တွင် သံဘိုတောရ ကျောင်း၌ တပ်စွဲထားကြောင်း ဒေသပြည်သူများက ဆက်လက်ပြောဆိုသည်။", "Photo – စစ်ကိုင်းတိုင်းအတွင်း အကြမ်းဖက် စစ်တပ် မီးရှို့ဖျက်ဆီးနေသော ကျေးရွာ တစ်ရွာအားတွေ့ရစဥ် (ပုံအဟောင်းဖြစ်သည်)"]
https://yktnews.com/2023/02/89580/	အရာတော်မြို့နယ်ရှိ ကျေးရွာ ၃ ရွာကို စစ်တပ်က ၅ ရက်ဆက်တိုက် မီးရှို့၊ စာသင်ကျောင်းနှင့် ဆေးရုံကိုပါ စစ်ရဟတ်ယာဉ်ဖြင့် ပစ်ခတ် ဖျက်ဆီး	["အရာတော်မြို့နယ်ရှိ ကျေးရွာ ၃ ရွာကို စစ်တပ်က ၅ ရက်ဆက်တိုက် မီးရှို့၊ စာသင်ကျောင်းနှင့် ဆေးရုံကိုပါ စစ်ရဟတ်ယာဉ်ဖြင့် ပစ်ခတ် ဖျက်ဆီး", "ရန်ကုန်၊ ဖေဖော်ဝါရီ ၂၆", "စစ်ကိုင်းတိုင်း၊ အရာတော်မြို့နယ်ရှိ ကျေးရွာ ၃ ရွာကို အကြမ်းဖက် စစ်တပ်က အကြမ်းဖက် စစ်တပ်က ၅ ရက် ဆက်တိုက် မီးရှို့ဖျက်ဆီးခဲ့ကြောင်း အရာတော် သပိတ်ကော်မတီမှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဖေဖော်ဝါရီလ ၂၁ ရက်နေ့မှ ၂၅ ရက်နေ့အထိ အရာတော် မြို့နယ်ရှိ မင်းရွာ၊ မလဲသာရွာနှင့် ကန်ရင်းရွာတို့ကို အကြမ်းဖက် စစ်တပ်က မီးရှို့ဖျက်ဆီးခဲ့ကြောင်း၊ ထို့ပြင် ကျေးရွာအတွင်းရှိ အထက်တန်းကျောင်းနှင့် ဆေးရုံကိုပါ စစ်တပ်က ရဟတ်ယာဥ်ဖြင့် ပစ်ခတ် တိုက်ခိုက်ခဲ့ပြီး ဆေးရုံအတွင်းရှိ ဆေးပစ္စည်းများကိုပါ စစ်သားများက ဖျက်ဆီးသွားကြောင်း သိရသည်။", "” ကျေးရွာ ၃ ရွာကို စစ်ခွေးတွေက ၅ ရက်ဆက်တိုက် စီးနင်း မီးရှို့သွားတာ ဆေးရုံ နဲ့ စာသင်ကျောင်းကိုပါ ရဟတ်ယာဥ်နဲ့ ပစ်ပြီး ဖျက်ဆီးသွားတာ ဆေးရုံထဲက ဆေးတွေ အကုန်လုံးကိုလည်း ဖျက်ဆီးသွားတယ်။ ပျက်စီးဆုံးရှုံးမှု အခြေ အနေနဲ့ အရေအတွက်ကို အခုထိတော့ အတည်မပြုနိုင်သေးဘူး။ ရှင်းလင်းရေးတွေ လုပ်ဆောင်နေတုန်းပဲ” ဟု အရာတော် သပိတ်ကော်မတီမှ တာဝန်ရှိသူ တစ်ဦးကပြောဆိုသည်။"]
https://yktnews.com/2024/04/156760/	အရာတော်မြို့နယ်ရှိ ကျေးရွာများကို စစ်တပ်က စစ်ကြောင်းထိုး ဝင်ရောက်ပြီး နေအိမ်များကို မီးရှို့ဖျက်ဆီးနေ၊ထောင်နှင့်ချီသောပြည်သူများ ဘေးလွတ်ရာ ထွက်ပြေးနေရ	["အရာတော်မြို့နယ်ရှိ ကျေးရွာများကို စစ်တပ်က စစ်ကြောင်းထိုး ဝင်ရောက်ပြီး နေအိမ်များကို မီးရှို့ဖျက်ဆီးနေ၊ထောင်နှင့်ချီသောပြည်သူများ ဘေးလွတ်ရာ ထွက်ပြေးနေရ", "ရန်ကုန်၊ ဧပြီ ၁၃", "စစ်ကိုင်းတိုင်း၊ အရာတော်မြို့နယ်ရှိ ကျေးရွာများကို အကြမ်းဖက် စစ်တပ်က စစ်ကြောင်းထိုး ဝင်ရောက်ပြီး နေအိမ်များကို မီးရှို့ဖျက်ဆီးနေကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ဧပြီလ ၁၃ ရက်နေ့ နံနက်ပိုင်းတွင် အကြမ်းဖက် စစ်တပ်က အရာတော်မြို့နယ်ရှိ ဘော်ကုန်း၊ စည်သာနှင့် မကျီးစု ကျေးရွာတို့ကို စစ်ကြောင်းထိုး ဝင်ရောက်ပြီး နေအိမ်များကို မီးရှို့ဖျက်ဆီးခဲ့ကြောင်း၊ အကြမ်းဖက် စစ်တပ် စစ်ကြောင်းသည် ကျေးရွာများ အတွင်း မဝင်ရောက်မီ လက်နက်ကြီးများဖြင့် ပစ်ခတ်ခြင်းကြောင့် ထောင်နှင့်ချီသော ပြည်သူများသည် ဘေးလွတ်ရာ ထွက်ပြေးနေရကြောင်း သိရသည်။", "“ဒီနေ့ နံနက် စစ်ကြောင်းထိုးလာတဲ့ စစ်ခွေးတွေက အရာတော်မြို့နယ်ထဲမှာရှိတဲ့ ဘော်ကုန်း၊ စည်သာနဲ့ မကျီးစု ကျေးရွာတွေကို စစ်ကြောင်းထိုး ဝင်ရောက်ပြီး နေအိမ်တွေကို မီးရှို့ဖျက်ဆီးနေတယ်။ ပြည်သူတွေလည်း ဘေးလွတ်ရာထွက်ပြေးနေရတယ်။ စစ်ခွေးတွေက လက်နက်ကြီးတွေနဲ့လည်း ပစ်နေတယ်။ ထိခိုက်မှု အခြေအနေတော့ အတည်မပြုနိုင်သေးဘူး။ အကုန်လုံးက တစ်ယောက် တစ်နေရာပြေးနေရတယ်” ဟု ဒေသပြည်သူ တစ်ဦးကပြောဆိုသည်။", "Photo – စစ်ကိုင်းတိုင်းအတွင်း အကြမ်းဖက် စစ်တပ် မီးရှို့ဖျက်ဆီးခဲ့သော ကျေးရွာ တစ်ရွာကို တွေ့ရစဉ် (ပုံအဟောင်းဖြစ်သည်)", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar#အရာတော်မြို့နယ်#စစ်တပ်က စစ်ကြောင်းထိုး#နေအိမ်များကို မီးရှို့ #ပြည်သူများ ဘေးလွတ်ရာ ထွက်ပြေး"]
https://yktnews.com/2024/04/156927/	အရာတော်မြို့နယ်ရှိ ကျေးရွာများကို စစ်တပ်က ရဟတ်ယာဉ် ၄ စီးဖြင့် ပစ်ခတ်ဗုံးကျဲမှု တိုက်နယ်ဆေးရုံ ဆရာဝန် ၁ ဦးသေဆုံး	["အရာတော်မြို့နယ်ရှိ ကျေးရွာများကို စစ်တပ်က ရဟတ်ယာဉ် ၄ စီးဖြင့် ပစ်ခတ်ဗုံးကျဲမှု တိုက်နယ်ဆေးရုံ ဆရာဝန် ၁ ဦးသေဆုံး", "ရန်ကုန်၊ ဧပြီ ၁၄", "စစ်ကိုင်းတိုင်း၊ အရာတော်မြို့နယ်ရှိ ကျေးရွာများကို စစ်တပ်က ရဟတ်ယာဉ် ၄ စီးဖြင့် ပစ်ခတ်ဗုံးကျဲရာ တိုက်နယ်ဆေးရုံ ဆရာဝန် ၁ ဦးသေဆုံးကြောင်း ဒေသပြည်သူများက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဧပြီလ ၁၃ ရက်နေ့ ညနေ ၄ နာရီဝန်းကျင်အချိန် အရာတော်မြို့နယ်၊ တောင်ဘက်ခြမ်းရှိ မလဲသာရွာ၊ ကန်ရင်းရွာ ညောင်ပန်သာရွာ ၃ ရွာကို စစ်တပ်က ရဟတ်ယာဉ် ၄ စီးဖြင့် ပစ်ခတ်ဗုံးကျဲခဲ့ကြောင်း၊ အဓိက အားဖြင့် တိုက်နယ် ဆေးရုံကို အဓိကထား ဗုံးကျဲသဖြင့် ဆေးရုံမှ ဆရာဝန် ၁ ဦးသေဆုံးပြီး ထိခိုက်ဒဏ်ရာရသူများလည်းရှိကြောင်း သိရှိရသည်။", "အကြမ်းဖက်စစ်ကောင်စီတပ်က အရာတော်မြို့နယ်ရှိ ကျေးရွာများကို ရဟတ် ယာဉ်များဖြင့် ဗုံးကျဲ ပစ်ခတ်သဖြင့် ပြည်သူများ ထွက်ပြေးတိမ်းရှောင်နေကြရကြောင်း သိရှိရသည်။", "“မလဲသာဆေးရုံ၊ စာသင်ကျောင်းနဲ့ ဘုန်းကြီးကျောင်း တွေကို ရွေးပြီး ရဟတ် ယာဉ်နဲ့ ပစ်ခတ်ရခြင်းက ဧပြီလ ၁၂ ရက်နေ့ ကမ်းဖြူတိုက်ပွဲမှာ စစ်သားတွေ သေဆုံးတာကြောင့်ပါ။ တိုက်ပွဲမှာ ဒဏ်ရာရ PDF တွေ ဆေးရုံနဲ့ ကျောင်းမှာ ဆေးကုသနေတယ်ထင်ပြီး လာရောက်ပစ်ခတ်သွားတာပါ။ ကန်ရင်းကျေးရွာက အိမ်တွေလည်း အပျက်အစီးများတယ်လို့ သိရတယ်” ဟု ဒေသပြည်သူတစ်ဦးက ဆိုသည်။", "ယင်းနောက် စစ်ကောင်စီ၏ Mi17 ထောက်ပို့ရဟတ်ယာဉ်ဖြင့်လည်း စစ်သားများကို အခေါက်ခေါက် အခါခါ ချထားပေးပြီး မြေပြင်တွင် စစ်ကြောင်းထိုးနေကြောင်း သိရှိရသည်။", "ဓာတ်ပုံ- Mi35 ရဟတ်ယာဉ်များပါဝင်သော စစ်ကောင်စီ၏ စစ်ရေးလေ့ကျင်မှု မြင်ကွင်း။ (ပုံအဟောင်းဖြစ်ပါသည်။)", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar#အရာတော်မြို့နယ်#တိုက်နယ်ဆေးရုံ"]
https://yktnews.com/2023/04/96388/	အရာတော်မြို့နယ်ရှိ စစ်ဘေးရှောင် ပြည်သူများကို စားသောက်ကုန် ပစ္စည်းများ လှူဒါန်း	["အရာတော်မြို့နယ်ရှိ စစ်ဘေးရှောင် ပြည်သူများကို စားသောက်ကုန် ပစ္စည်းများ လှူဒါန်း", "ရန်ကုန်၊ ဧပြီ ၈", "စစ်ကိုင်းတိုင်း၊ အရာတော် မြို့နယ်ရှိ စစ်ဘေးရှောင် ပြည်သူများကို တမာရင်ခွင် လူမှုကူညီရေးအသင်းက ဆန်၊ ဆီ၊ ဆား၊ ကြက်ဥ၊ အသားတုနှင့် အဝတ်အထည်များ လှူဒါန်းခဲ့ကြောင်း သိရသည်။"]
https://yktnews.com/2023/05/105147/	အရာတော်မြို့နယ်ရှိ စစ်ဘေးရှောင်ပြည်သူများကို စားသောက်ကုန် ပစ္စည်းများ လှူဒါန်း	["အရာတော်မြို့နယ်ရှိ စစ်ဘေးရှောင်ပြည်သူများကို စားသောက်ကုန် ပစ္စည်းများ လှူဒါန်း", "ရန်ကုန်၊ မေ ၃၀", "စစ်ကိုင်းတိုင်း၊ အရာတော်မြို့နယ်၊ တောင်မွှာရွာရှိ စစ်ဘေးရှောင် ပြည်သူများကို တမာရင်ခွင် လူမှုကူညီရေးအသင်းက ယနေ့ မေလ ၃၀ ရက်နေ့တွင် စားသောက်ကုန် ပစ္စည်းများ လှူဒါန်းခဲ့ကြောင်း သိရသည်။", "တောင်မွှာရွာရှိ အိမ်ခြေ ၁၄၀ အတွက် ဆန်၊ ဆီ၊ ဆား၊ ငါးခြောက်၊ ကြက်သွန်နှင့် အသားတု စသည့် ရိက္ခာ ၆ မျိုးကို လှူဒါန်းခဲ့ကြောင်း သိရှိရသည်။"]
https://yktnews.com/2023/02/89576/	အရာတော်မြို့နယ်ရှိ ပျူစောထီးစခန်းများကို တိုက်ခိုက်မှု စစ်အရာရှိတစ်ဦးနှင့် ပျူစောထီး တစ်ဦးသေဆုံး	["အရာတော်မြို့နယ်ရှိ ပျူစောထီးစခန်းများကို တိုက်ခိုက်မှု စစ်အရာရှိတစ်ဦးနှင့် ပျူစောထီး တစ်ဦးသေဆုံး", "ရန်ကုန်၊ ဖေဖော်ဝါရီ ၂၆", "စစ်ကိုင်းတိုင်း၊ အရာတော်မြို့နယ်အတွင်း၌ အကြမ်းဖက်စစ်တပ်မှ အင်အား အလုံး အရင်းဖြင့် စစ် ကြောင်းထိုးနေချိန် နောက်တန်းတွင် အင်အားနည်း နေ သော ပျူစောထီးစခန်းများကို ဝင်ရောက်တိုက်ခိုက်ခဲ့ ရာ စစ် တပ်မှ အရာရှိ တစ်ဦးနှင့် ပျူစောထီးတစ်ဦးသေဆုံးပြီး စခန်းတချို့ကိုဖျက်ဆီးနိုင်ခဲ့ ကြောင်း အရာတော်မြို့နယ်ပြည်သူ့ကာကွယ်ရေးတပ်ဖွဲ့ထံမှ သိရသည်။", "ဖေဖော်ဝါရီလ ၂၃ ရက်နေ့မှ စတင်ပြီး အကြမ်းဖက်စစ်တပ်မှ အရာတော်မြို့ နယ်တောင်ပိုင်းကို လေ ကြောင်းစစ်ကူပေးကာ မြေပြင်မှ အင်အား အလုံးအရင်း ဖြင့် စစ်ကြောင်းထိုး တိုက်ခိုက်နေရာ အင်အား နည်းပါးစွာကျန်ရှိနေသည့် နောက် တန်းပျူစောထီးစခန်းများဖြစ်သော စပါးတွင်းကျေးရွာ၊ နောင်ကြီးအိုင် ရဲစခန်း၊သစ်ကျင်းကြီးကျေးရွာပျူစောထီးစခန်းတို့ကို ပြည်သူ့ကာကွယ်ရေး တပ်ဖွဲ့များက ဝင်ရောက်တိုက် ခိုက်ခဲ့ခြင်းဖြစ်ကြောင်း သိရှိရသည်။", "ဖေဖော်ဝါရီလ ၂၃ ရက် ညနေ ၆ နာရီခန့်က အရာတော်မြို့နယ်၊ စပါးတွင်း ကျေးရွာ ပျူစောထီးခစန်းကို အရာတော်မြို့နယ် ပြည်သူ့ကာကွယ်ရေးတပ်ဖွဲ့၊ မုံရွာခရိုင် အမှတ် ၁၉ PDF တပ်ရင်းနှင့် မဟာမိတ်တော် လှန်ရေးအင်အားစု များက လက်နက်ကြီး၊ လက်နက်ငယ်များဖြင့် ဝင်ရောက် တိုက်ခိုက်ခဲ့ရာ ကျေး ရွာ အ တွင်း ဓားစာခံအဖြစ် အသုံးပြုခံရသော ပြည်သူများကို ကယ်ထုတ် နိုင်ခဲ့ ပြီး ပျူစော ထီးစခန်းတချို့ကို ဖျက်ဆီးနိုင်ခဲ့ကြောင်း သိရသည်။", "အလားတူ ဖေဖော်ဝါရီလ ၂၄ ရက်နေ့ နံနက် ၇ နာရီခန့်အချိန် အရာတော်မြို့ နယ် နောင်ကြီးအိုင်ကျေးရွာရှိ အကြမ်းဖက်စစ်တပ် လက်အောက်ခံ ရဲစခန်း ကိုလည်း အရာတော်မြို့နယ် ပြည်သူ့ကာကွယ်ရေးတပ်ဖွဲ့၏ တိုက်နယ် ၁၊ ၂၊ ၆ ၊ ၈ ရဲဘော်များက ပူးပေါင်း၍ ၆၀ မမ လက်နက်ကြီးဖြင့် ပစ်ခတ်တိုက်ခိုက် ခဲ့ကြောင်း သိရသည်။", "ထို့ပြင်ဖေဖော်ဝါရီလ ၂၄ ရက် နံနက် ၇ နာရီခန့်တွင် အရာတော်မြို့နယ် အ မြောက် တပ် ၃၆၉ တပ်ရင်းအနီးရှိ သစ်ကျင်းကြီးကျေးရွာ ပျူစောထီး ခြေကုပ် စခန်းကို အရာတော်မြို့နယ် ပြည်သူ့ကာကွယ်ရေးတပ်ဖွဲ့၊ မုံရွာ ခရိုင် အမှတ်၆ PDF တပ်ရင်း နှင့် မုံရွာခရိုင်အမှတ်၁၉ PDF တပ်ရင်းပူးပေါင်းတပ်ဖွဲ့က ဝင် ရောက် စီး နင်းတိုက်ခိုက်ခဲ့ရာ စစ်အရာရှိတစ်ဦးနှင့် ပျူစောထီး တစ်ဦး သေဆုံးခဲ့ကြောင်း သိရသည်။"]
https://yktnews.com/2024/04/155498/	အရာတော်မြို့နယ်ရှိ ပျူစောထီးများ အထိုင်ချတပ်စွဲထားသော သလဲဘာရွာကို လက်နက်ကြီး အလုံး ၂၀၀ ကျော်ဖြင့် ပစ်ခတ် တိုက်ခိုက်မှု ပျူစောထီး ၈ ဦးထက်မနည်းသေဆုံး	["အရာတော်မြို့နယ်ရှိ ပျူစောထီးများ အထိုင်ချတပ်စွဲထားသော သလဲဘာရွာကို လက်နက်ကြီး အလုံး ၂၀၀ ကျော်ဖြင့် ပစ်ခတ် တိုက်ခိုက်မှု ပျူစောထီး ၈ ဦးထက်မနည်းသေဆုံး", "ရန်ကုန်၊ ဧပြီ ၇", "စစ်ကိုင်းတိုင်း၊ အရာတော်မြို့နယ်ရှိ ပျူစောထီးများ အထိုင်ချတပ်စွဲထားသော သလဲဘာရွာကို လက်နက်ကြီး အလုံး ၂၀၀ ကျော်ဖြင့် ပစ်ခတ် တိုက်ခိုက်ရာ ပျူစောထီး ၈ ဦးထက်မနည်းသေဆုံးခဲ့ကြောင်း Snipe Rangers Force (Local – PDF) အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဧပြီလ ၆ ရက်နေ့ ညနေ ၆ နာရီခန့်တွင် အရာတော်မြို့နယ် အတွင်းရှိ ပျူစောထီးများ အထိုင်ချ တပ်စွဲထား‌သော သလဲဘာရွာကို တော်လှန်ရေး ပူးပေါင်း တပ်ဖွဲ့များက For July 16 စစ်ဆင်ရေး အဖြစ် လက်နက်ကြီးများဖြင့် ပစ်ခတ် တိုက်ခိုက်ခဲ့ကြောင်း သိရသည်။", "ယင်း တိုက်ခိုက်မှုအတွင်း သလဲဘာ ပျူစောထီးရွာ မီးလောင်ခဲ့ပြီး ပျူစောထီး ၈ ဦးထပ်မနည်း ထိခိုက်သေဆုံးနိုင်ကြောင်း၊ ပျူစောထီးရွာကို တော်လှန်ရေးပူးပေါင်း တပ်ဖွဲ့များက ၆၀ မမ ၊ ၈၀ မမ ၊ Rocket များ စုစုပေါင်း အလုံးရေ ၂၀၀ ကျော်ဖြင့် ပစ်ခတ်တိုက်ခိုက်ခဲ့ပြီး ပျူစောထီးများကလည်း လက်နက်ကြီးများဖြင့် ပြန်လည် ပစ်ခတ်ခဲ့ပြီး အပြန်အလှန် ပစ်ခတ်မှု မိနစ် အနည်းငယ် ဖြစ်ပွားခဲ့ကြောင်း သိရှိရသည်။", "အဆိုပါ တိုက်ခိုက်မှုကို Snipe Rangers Force (Local – PDF) ၊ ဒေါင်းပျောက်ကျားတပ်ဖွဲ့ ၊ တွေ့မရှောင် ပြည်သူကာကွယ်ရေး တပ်ဖွဲ့၊ အညာမြေ ပြည်သူကာကွယ်ရေး တပ်ဖွဲ့ (ကျောက်ပန်းတောင်း) နှင့်တူ တော်လှန်ရေးအဖွဲ့ ၂၁ ဖွဲ့က ပူးပေါင်း လုပ်ဆောင်ခဲ့ကြောင်း သိရသည်။", "ပြည်သူများ အနေဖြင့် မုံရွာ – ချောင်းဦး – မြင်းမူ – စစ်ကိုင်း အဝေးပြေးလမ်းမကို အရေးမကြီးလျှင် အသုံးမပြုကျရန်နှင့် အရေးကြီး ကိစ္စရပ် ရှိပါက အဖွဲ့အစည်းများကို ချိတ်ဆက် သတင်းပေးပို့ပြီး သွားကြရန် Snipe Rangers Force (Local – PDF) အဖွဲ့မှ တာဝန်ရှိသူ တစ်ဦးက ဆက်လက် ပြောဆိုသည်။"]
https://yktnews.com/2024/04/157560/	အရာတော်မြို့နယ်ရှိ အမှတ် ၁၀ စစ် အခြေခံ လေ့ကျင့်ရေးတပ်၊ မြို့မ ရဲစခန်းနှင့် စစ်စခန်းတို့ကို ဒရုန်းဖြင့် ဗုံးကျဲ တိုက်ခိုက်	["အရာတော်မြို့နယ်ရှိ အမှတ် ၁၀ စစ် အခြေခံ လေ့ကျင့်ရေးတပ်၊ မြို့မ ရဲစခန်းနှင့် စစ်စခန်းတို့ကို ဒရုန်းဖြင့် ဗုံးကျဲ တိုက်ခိုက်", "ရန်ကုန်၊ ဧပြီ ၁၆", "စစ်ကိုင်းတိုင်း၊ အရာတော်မြို့နယ်ရှိ အကြမ်းဖက် စစ်တပ်၏ အမှတ် ၁၀ စစ် အခြေခံ လေ့ကျင့်ရေးတပ်၊ မြို့မ ရဲစခန်းနှင့် စစ်စခန်းတို့ကို ဒရုန်းဖြင့် ဗုံးကျဲ တိုက်ခိုက်ခဲ့ကြောင်း BGS Drone Force မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဧပြီလ ၁၂ ရက်နေ့ ညနေ ၅ နာရီခန့်တွင် အရာတော်မြို့ အမှတ် ၁၀ စစ် အခြေခံ လေ့ကျင့်ရေးတပ်နှင့် အရာတော်မြို့မ ရဲစခန်း တို့ကို တော်လှန်ရေး တပ်ဖွဲ့များက ဒရုန်းဖြင့် ဗုံးကျဲ တိုက်ခိုက်ခဲ့ကြောင်း၊ ရဲစခန်းကို ကျရောက်ခဲ့သော ဗုံးသီးသည် သစ်ပင်နှင့် တိုက်မိ၍ မိုင်းချို့ယွင်းမှုဖြစ်ကာ ပေါက်ကွဲခြင်းမရှိကြောင်း သိရသည်။", "အလားတူ ဧပြီလ ၁၄ ရက်နေ့ မွန်းလွဲ ၁၂ နာရီ ၃၀ မိနစ်ခန့်တွင် အရာတော်မြို့နယ်၊ သစ်ကျင်းကျေး‌ရွာ၌ အကြမ်းဖက် စစ်သားများနှင့် ပျူစောထီးများ အခြေပြု တပ်စွဲထားသော စစ်စခန်းကို တော်လှန်ရေး တပ်ဖွဲ့များက လက်လုပ် ၁၂၀ မမ ဗုံးသီး ၂ လုံးကို ဒရုန်းဖြင့် ဗုံးသီးကျဲချ တိုက်ခိုက်ခဲ့ကြောင်း သိရသည်။", "အဆိုပါ တိုက်ခိုက်မှုများအတွင်း အကြမ်းဖက် စစ်ကောင်စီ တပ်သားများ ထိခိုက်သေဆုံးမှုကို စုံစမ်းနေဆဲ ဖြစ်ကြောင်း၊ တော်လှန်ရေး ရဲဘော်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း BGS Drone Force မှ တာဝန်ရှိသူ တစ်ဦးက ပြောဆိုသည်။", "အဆိုပါ တိုက်ခိုက်မှုကို မုံရွာခရိုင် ကွပ်ကဲရေး၊ BGS Ayadaw Drone Force နှင့် Ayadaw Rocket ၊ အရာတော်မြို့နယ် ပကဖ၊တိုက်နယ် အမှတ်‌ ၄/၈ ရဲဘော်များ၊ တိုက်နယ် အမှတ် ၄/၁၁ ရဲဘော်များ၊ မိုင်းမင်းသား ပြောက်ကျားအဖွဲ့ နှင့် ဒေသခံရဲဘော် တို့က ပူးပေါင်း လုပ်ဆောင်ခဲ့ကြောင်း သိရသည်။"]
https://yktnews.com/2024/08/178585/	အရာတော်မြို့နယ်ရှိ ၅၀၀၄ တင့်ကားတပ်ရင်းနှင့် ယင်းမာပင်မြို့နယ်ရှိ အောင်ဇေယျ စစ်စခန်းကို ဒရုန်းဖြင့် ဗုံးကျဲ တိုက်ခိုက်မှု စစ်သား ၂ ဦးသေဆုံး	["အရာတော်မြို့နယ်ရှိ ၅၀၀၄ တင့်ကားတပ်ရင်းနှင့် ယင်းမာပင်မြို့နယ်ရှိ အောင်ဇေယျ စစ်စခန်းကို ဒရုန်းဖြင့် ဗုံးကျဲ တိုက်ခိုက်မှု စစ်သား ၂ ဦးသေဆုံး", "ရန်ကုန်၊ ဩဂုတ် ၁၂", "စစ်ကိုင်းတိုင်း၊ အရာတော်မြို့နယ်ရှိ အကြမ်းဖက် စစ်တပ်၏ ၅၀၀၄ တင့်ကားတပ်ရင်းကို ဒရုန်းဖြင့် ဗုံးကျဲ တိုက်ခိုက်ခဲ့ရာ အကြမ်းဖက် စစ်သား ၂ ဦးသေဆုံးခဲ့ကြောင်း BGS Drone Force အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဩဂုတ်လ ၁၀ ရက်နေ့တွင် အရာတော်မြို့နယ်၊ ၅၀၀၄ တင့်ကားတပ်ရင်းအတွင်း အင်အား ဖြည့်တင်းရန် အကြမ်းဖက် စစ်သား ၄၀ ခန့် ရောက်ရှိနေခြင်းကြောင့် တော်လှန်ရေးတပ်ဖွဲ့များက လက်လုပ် ၁၂၀ မမ ဗုံးသီး ၁ လုံး ကျဲချ တိုက်ခိုက်ခဲ့ရာ အကြမ်းဖက်စစ်သား ၂ ဦး သေဆုံးခဲ့ကြောင်း သိရသည်။", "အလားတူ ဩဂုတ်လ ၉ ရက်နေ့ မွန်းလွဲ ၃ နာရီ ၄၅ မိနစ်ခန့်တွင် ယင်းမာပင်မြို့နယ်၊ အောင်ဇေယျကုန်း ပေါ်ရှိ အကြမ်းဖက် စစ်တပ် စခန်းကို တော်လှန်ရေး တပ်ဖွဲ့များက Fixed Wings Drone များဖြင့် ဗုံးကျဲ တိုက်ခိုက်ခဲ့ရာ အကြမ်းဖက် စစ်သားများ နေထိုင်သည့် ဘန်ကာ ၁ လုံး မီးလောင်ပျက်စီးခဲ့ပြီး စစ်သားနှင့် ရဲများလည်း ထိခိုက်ဒဏ်ရာ ရရှိခဲ့ကြောင်း သိရှိရသည်။", "အဆိုပါ တိုက်ခိုက်မှုကို ULF (စစ်ကြောင်း) နှင့်အတူ KLG PDF (ဗျူဟာ အမှတ် ၄၅) ၊ PDA (ယင်းမာ ပင်ခရိုင် တပ်ရင်း ၃၅) ၊ B 21 PDF (ယင်းမာပင်ခရိုင် တပ်ရင်း ၁၇) ၊ အမိမြေတော်လှန်ရေးတပ်ဖွဲ့ (ယင်းမာပင်ခရိုင် တပ်ရင်း ၂၇) ၊ ယင်းမာပင်ခရိုင်တပ်ရင်း ၃၆ (တပ်ခွဲ ၂) နှင့် ဘိုးတော်နီတပ်ဖွဲ့တို့ ပူး ပေါင်းကာ တိုက်ခိုက်ခဲ့ခြင်းဖြစ်ကြောင်း သိရသည်။", "ထိုသို့ တိုက်ခိုက်ခံရပြီးနောက် အောင်ဇေယျကုန်းရှိ အကြမ်းဖက် စစ်သားများက အနီးအနားရှိ ပြည်သူများနေထိုင်ရာ ကျေးရွာများကို ဟောင်ဝှစ်ဇာ လက်နက်ကြီးဖြင့် ရမ်းသမ်း ပစ်ခတ်တိုက်ခိုက်ခဲ့ရာ ပြည်သူများ ထွက်ပြေးတိမ်းရှောင်နေခဲ့ရကြောင်း သိရှိရသည်။"]
https://yktnews.com/2024/11/193352/	အရာတော်မြို့နယ်အတွင်းရှိ အမျိုးသားအောင်ပွဲနေ့အထိမ်းအမှတ် စာစီစာကုံး၊ ပန်းချီ စွမ်းရည် ပြိုင်ပွဲများ၊ကျောင်းသားနိုင်ငံရေးဆွေးနွေးခြင်းများနှင့် ကျောင်းတွင်း အားကစားပြိုင်ပွဲများ ပြုလုပ်	["အရာတော်မြို့နယ်အတွင်းရှိ အမျိုးသားအောင်ပွဲနေ့အထိမ်းအမှတ် စာစီစာကုံး၊ ပန်းချီ စွမ်းရည် ပြိုင်ပွဲများ၊ကျောင်းသားနိုင်ငံရေးဆွေးနွေးခြင်းများနှင့် ကျောင်းတွင်းအားကစားပြိုင်ပွဲများ ပြုလုပ်", "ရန်ကုန်၊နိုဝင်ဘာ ၂၅", "အရာတော်မြို့နယ်အတွင်းရှိ ပြည်သူ့အခြေပြုစာသင်ကျောင်း၊မြင်းမူမြို့နယ်အတွင်းရှိ ပြည်သူ့အခြေပြုစာသင်ကျောင်းများတွင် ၅/အရတ အရာတော်လူထုသပိတ်၊မြင်းမူမြို့နယ်သပိတ်တက်ကြွလှုပ်ရှားသူများ အတူပူးပေါင်းဦးဆောင်၍ ၁၀၄ နှစ်မြောက် အမျိုးသားအောင်ပွဲနေ့အထိမ်းအမှတ် စာစီစာကုံး၊ ပန်းချီ စွမ်းရည် ပြိုင်ပွဲများနှင့် ကျောင်းသားနိုင်ငံရေးဆွေးနွေးခြင်းများ၊ ကျောင်းတွင်း အားကစား ပြိုင်ပွဲများ ပြုလုပ်ခဲ့ကြောင်း သိရှိရသည်။", "မုံရွာမြို့နယ် လူထုသပိတ်တိုက်ပွဲ ဦးဆောင်ကော်မတီက ရဲဘော်များလည်း ပူးပေါင်းဝန်းရံ ခဲ့ကြပြီး ကျောင်းသား ကျောင်းသူများကို အမျိုးသား‌နေ့ ဖြစ်‌‌ပေါ်လာပုံ၊ ကျောင်းသားသမိုင်းများ‌ပြောကြား၍ ကျောင်းသူကျောင်းသူများကို ကျောင်းသားနိုင်ငံရေးနှင့် ပတ်သက်၍ ဆွေးနွေးခဲ့ကြကြောင်း သိရှိရသည်။"]
https://yktnews.com/2023/02/84832/	အရာတော်မြို့နယ်၊ ကြွေပုဂံရွာမှ သံဃာတော်တစ်ပါးကို ထောင်ဒဏ် ၁၁ နှစ်နှင့် ပန်းသည်တစ်ဦးကို ထောင်ဒဏ် ၂၂ နှစ် စစ်ကောင်စီက ချမှတ်	["အရာတော်မြို့နယ်၊ ကြွေပုဂံရွာမှ သံဃာတော်တစ်ပါးကို ထောင်ဒဏ် ၁၁ နှစ်နှင့် ပန်းသည်တစ်ဦးကို ထောင်ဒဏ် ၂၂ နှစ် စစ်ကောင်စီက ချမှတ်", "ရန်ကုန်၊ ဖေဖော်ဝါရီ ၁", "စစ်ကိုင်းတိုင်း၊ အရာမြို့နယ်၊ ကြွေပုဂံကျေးရွာမှ သံဃာတော် အရှင်အမရ သီရိနှင့် ပန်းရောင်းသည့် ဦးအောင်ရွှေတို့ ကို အကြမ်းဖက်စစ်ကောင်စီက နှစ်ထောင်ဒဏ်များချမှတ်ခဲ့ကြောင်း အရာတော်ပို့စ်က ရန်ကုန်ခေတ်သစ် သတင်းဌာနထံသို့ ပြောကြားသည်။", "ဆရာတော် အရှင်အမရသီရိသည် ၂၀၂၁ ခုနှစ်၊ စက်တင်ဘာလ ၂၉ ရက်နေ့ ကြွေပုဂံကျေးရွာမှ အရာ တော်မြို့သို့ ကပ္ပိယတစ်ဦးနှင့်အတူ ဆိုင်ကယ်ပြင်ရန် လာရောက်စဉ် အကြမ်းဖက် စစ်တပ်၏ ဖမ်းဆီးခြင်းခံရပြီး ၂၀၂၃ ခုနှစ် ဇန်နဝါရီလ ၂၇ ရက်နေ့ မုံရွာမြို့ အကြမ်းဖက်စစ်ကောင်စီ တရား ရုံး က ထောင်ဒဏ် ၁၁ နှစ် ချမှတ်ခဲ့ခြင်းဖြစ်ကြောင်း သိရသည်။", "“ဖမ်းဆီးခံရသည့် ကြွေပုဂံရွာခံရွာက ဦးဇင်းတစ်ပါးနဲ့ ရွာသားတစ်ဦးကို အရာတော်မြို့မှခဏချုပ် ထား ပြီးတော့ မုံရွာထောင်ကို ပို့လိုက်တာ၊ မုံရွာရောက်သွားတော့လလည်း မိသားစုတွေတွေ့ခွင့်မရဘူး။ အမိန့်မချခင် ရုံးထုတ်ရက် တစ်ရက်နဲ့ အမိန့်ချပြီးတော့ တစ်ရက်ပဲတွေ့ခွင့်ရခဲ့တာ၊ အခုတော့ မန္တလေးအိုးဘိုထောင်ပို့ လိုက်ပြီ”ဟု မိသားစုဝင်နှင့်နီးစပ်သူတစ်ဦးက ပြောကြားသည်။", "အလားတူ အရာတော်မြို့နယ်၊ ကြွေပုဂံကျေးရွာသား ပန်းဆိုင်ဖွင့်ထားသူ ဦးအောင်ရွှေသည် လွန်ခဲ့သော ၂၀၂၁ ခုနှစ်၊ စက်တင်ဘာလ ၂၂ ရက်နေ့ နေအိမ်မှ အရာတော်မြို့မဈေးရှိ ၎င်း၏ ပန်းဆိုင်သွားသို့ သွားရောက်စဉ် စခတ ၁၀ တပ်ရှေ့အရောက်ဖမ်းဆီးခြင်းခံခဲ့ရပြီး မုံရွာမြို့ရှိ အကြမ်းဖက်စစ်ကောင်စီ တရားရုံးက ထောင်ဒဏ် ၂၂ နှစ် ချမှတ်ခဲ့ခြင်းဖြစ် ကြောင်း သိရသည်။", "စစ်တပ်က အရှင်အမရ သီရိနှင့် ဦးအောင်ရွှေတို့ကိုသက်သေခိုင်လုံမှုမရှိဘဲ ဖမ်းဆီးထိန်းသိမ်းထားပြီးနောက် အကြမ်းဖက်စစ်ကောင်စီတရားရုံးက ပုဒ်မ ၅၂ ၊ ၅၀၅ နှင့် ၅၀ ည တို့ဖြင့် အသက် ၃၅ နှစ်အရွယ် အရှင်အမရသီရိကို ထောင်ဒဏ် ၁၁ နှစ်နှင့် အသက် ၅၄ နှစ်အရွယ်ဦးအောင်ရွှေကို ထောင်ဒဏ် ၂၂ နှစ် ချမှတ်ခဲ့ခြင်းဖြစ်ကြောင်း သိရသည်။"]
https://yktnews.com/2025/05/214005/	အရာတော်မြို့နယ်၊ ငွေတွင်း စစ်စခန်းမှ မြို့ပေါ်သို့ ရိက္ခာ သယ်ဆောင်ရန် ထွက်လာသည့် စစ်တပ် စစ်ကြောင်းကို စောင့်ကြို တိုက်ခိုက်မှု စစ်သား ၁ ဦး သေဆုံး	["အရာတော်မြို့နယ်၊ ငွေတွင်း စစ်စခန်းမှ မြို့ပေါ်သို့ ရိက္ခာ သယ်ဆောင်ရန် ထွက်လာသည့် စစ်တပ် စစ်ကြောင်းကို စောင့်ကြို တိုက်ခိုက်မှု စစ်သား ၁ ဦး သေဆုံး", "ရန်ကုန်၊ မေ ၉", "စစ်ကိုင်းတိုင်း၊ အရာတော်မြို့နယ်၊ ငွေတွင်း စစ်စခန်းမှ မြို့ပေါ်သို့ ရိက္ခာ သယ်ဆောင်ရန် ထွက်လာသည့် အကြမ်းဖက် စစ်တပ် စစ်ကြောင်းကို တော်လှန်ရေး တပ်ဖွဲ့များက စောင့်ကြို တိုက်ခိုက်ခဲ့ရာ စစ်သား ၁ ဦး သေဆုံးခဲ့ကြောင်း Ngwe Dwin Revolution Force မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ပြောဆိုသည်။", "မေလ ၈ ရက်နေ့တွင် အရာတော်မြို့နယ်၊ ငွေတွင်း စစ်စခန်းမှ မြို့ပေါ်သို့ ရိက္ခာသယ်ဆောင်ရန် ထွက်လာသည့် အကြမ်းဖက် စစ်တပ် စစ်ကြောင်းကို တော်လှန်ရေး တပ်ဖွဲ့များက စောင့်ကြိုတိုက်ခိုက်ခဲ့ခြင်း ဖြစ်ကြောင်း သိရှိရသည်။", "ယင်း ထိတွေ့ တိုက်ပွဲသည် ၄ နာရီ ကျော်ကြာမြင့်ပြီး အကြမ်းဖက် စစ်ကောင်စီ တပ်သားများနှင့် ပျူစောထီး ၆ ဦး အပြင်းအထန်ဒဏ်ရာရရှိကာ စစ်သား ၁ ဦး နေရာတွင် ပွဲချင်းပြီး သေဆုံးခဲ့ကြောင်း၊ အရာတော် လေ့ကျင့်ရေး ၁၀ မှ အင်အား အများအပြားဖြင့် တပ်ကူ ရောက်ရှိလာသည့်အတွက် တော်လှန်ရေး ရဲဘော်များက ပြန်လည်ဆုတ်ခွာခဲ့ကြောင်း သိရှိရသည်။", "“စစ်ခွေးတွေက အင်အား ၅၀ ပါ။ တိုက်ပွဲမှာတော့ စစ်ခွေး ၁ ကောင်သေတယ်။ အဲ့တာ နောက်ဆုံးရတဲ့ သတင်းပါ။ စစ်ခွေးတွေက ပြည်သူတွေကို ဖမ်းဆီးသတ်ဖြတ်တာတော့ မရှိပါဘူး” ဟု Ngwe Dwin Revolution Force မှ တာဝန်ရှိသူတစ်ဦးက ပြောဆိုသည်။", "အဆိုပါ တိုက်ခိုက်မှုကို မုံရွာခရိုင်အမှတ် (၂၁) တပ်ရင်း နှင့် တိုက်နယ်(၉၊၁၀၊၁၁) တို့က ပူးပေါင်း လုပ်ဆောင် ခဲ့ခြင်းဖြစ်ကြောင်း သိရှိရသည်။"]
https://yktnews.com/2023/08/119953/	အရာတော်မြို့နယ်၊ ငွေတွင်းရွာရှိ စစ်တပ် စခန်းကို ဒရုန်းဖြင့် ဗုံးကျဲ တိုက်ခိုက်မှု စစ်တပ်ဘက်မှ ထိခိုက်သေဆုံးသူ များပြား	["အရာတော်မြို့နယ်၊ ငွေတွင်းရွာရှိ စစ်တပ် စခန်းကို ဒရုန်းဖြင့် ဗုံးကျဲ တိုက်ခိုက်မှု စစ်တပ်ဘက်မှ ထိခိုက်သေဆုံးသူ များပြား", "ရန်ကုန်၊ ဩဂုတ် ၂၇", "စစ်ကိုင်းတိုင်း၊ အရာတော်မြို့နယ်၊ ငွေတွင်းရွာရှိ အကြမ်းဖက် စစ်တပ် စခန်းကို ဒရုန်းဖြင့် ဗုံးကျဲ တိုက်ခိုက်ခဲ့ရာ စစ်သား ၃၀ ခန့်သေဆုံးခဲ့ကြောင်း ကျောက်ဆည်ခရိုင် တပ်ရင်း ၁ (နဂါးနီ တပ်ရင်း)မှ ဒုတပ်ရင်းမှူး က ရန်ကုန် ခေတ်သစ် သတင်းဌာနထံသို့ ပြောကြားသည်။", "ယမန်နေ့ ဩဂုတ်လ ၂၆ ရက် ည ၁၀ နာရီခွဲခန့်က မူးရူးသောက်စားကာ အိပ်ပျော်နေသော ငွေတွင်း ကျေးရွာ စခန်းကို ဒရုန်း ၂ စီးဖြင့် ၄ ကြိမ်ပျံသန်းကျဲချခဲ့ရာ ပျူစောထီးများအိပ်နေရာ ပင်မဆောင်ခေါင် မိုးပွင့် ထွက်သွားပြီး ထပ်မံဗုံးကျဲချမှုကြောင့် အိပ်ပျော်နေသော အကြမ်းဖက်စစ်သား၊ ပျူစောထီးများ ထိ မှန်သေဆုံးကာ အဆောက်အအုံအတွင်းပိုင်းပါ ပျက်စီးခဲ့ပြီး ၃၀ ခန့်သေဆုံးကာ အများအပြားဒဏ်ရာရရှိ ကြောင်း သိရသည်။", "“အင်အား ၃၀ လောက်သေတယ်၊ ဘာကြောင့် အဲလောက်သေရလဲဆိုတော့ သူတို့ မူးရူးသောက်စားပြီး တော့ ပျူစခန်းရဲ့ ပင်မဆောင်ထဲမှာ အိပ်သွားတာ၊ ကျနော်တို့ကလည်း သူတို့အိပ်တဲ့အချိန်ကို စောင့်နေ တာ၊ အဲဒီပင်မဆောင်ကို အချလိုက်တယ်၊ ပင်မဆောင်ထဲမှာ ဝရုန်းသုန်းကားနဲ့ ၂၀ ကျော်လောက်သေ သွားတာ၊ တစ်ချို့တွေက ဘန်ကာတွေထဲ ဝင်ပြေးတာ၊ အဲဒီဘန်ကာတွေထဲကို ထပ်ချခဲ့တာ၊ ဘန်ကာ ထဲမှာလည်း ၄ ကောင်ထပ်သေတယ်၊ အဲဒါတွေကြောင့် စုစုပေါင်း ၃၀ လောက်ဖြစ်သွားတာ၊ ဒဏ်ရာရ တာလည်းများတယ်၊ ဒဏ်ရာရနေတဲ့သူတွေကိုတော့ အရာတော်ဆေးရုံမှာ ဆေးကုနေတယ်လို့ သတင်း ရထားတယ်၊” ကျောက်ဆည်ခရိုင် တပ်ရင်း ၁ (နဂါးနီ တပ်ရင်း)မှ ဒုတပ်ရင်းမှူး က ရန်ကုန်ခေတ်သစ် သတင်း ဌာနထံသို့ ပြောကြားသည်။", "အဆိုပါတိုက်ခိုက်မှုကို ကျောက်ဆည်ခရိုင်ဒရုန်းတပ်ဖွဲ့မှဦးဆောင်၍ ကျောက်ဆည်ခရိုင်တပ်ရင်း-၁(နဂါး နီတပ်ရင်း)၊ ရွှေဘိုခရိုင် တပ်ရင်း ၁၅ Eagles Guerilla Force (ဗိုလ်ကောက်ရိုးအဖွဲ့)၊ ဆားတောင် မိုး ကြိုး (Local PDF)၊ Lighting drone force၊ အောင်သပြေ LPDF ၊ မင်းရွာကြီး MRTF LPDF ၊ မိုးညို LPDFတပ်ဖွဲ့ တို့ပူးပေါင်းကာ တိုက်ခိုက်ခဲ့ခြင်းဖြစ်ကြောင်း သိရသည်။", "“ကျွန်တော်တို့ ချတာက တစ်ခါချရင် ၂ လုံးကို အပေါ်အောက်တပြိုင်တည်းချတာ၊ ပထမ တစ်လုံးကခေါင်း မိုးကို ဖောက်ဝင်သွားတယ်ဆိုရင် နောက်ကတစ်လုံးက အဲဒီဖောက်ဝင်သွားတဲ့နေရာကနေက အထဲကို ကျပြီးပေါက်ကွဲတာ၊ စက္ကန့်က ဘယ်လောက်မှ မခြားဘူး၊ ရှေ့ဆင့်နောက်ဆင့်ပုံစံမျိုးသွားတာ၊ ကျနော် တို့ဗုံးသီးက တစ်ပိဿာခွဲလောက်ရှိတော့ တော်ရုံတန်ရုံလေလောက်နဲ့ နေရာပြောင်းမသွားနိုင်ဘူး၊ အဲဒါကြောင့် အထဲမှာ အိပ်ပျော်နေတဲ့ကောင်တွေ အများကြီးသေသွားတာ” ဟု ကျောက်ဆည်ခရိုင် တပ်ရင်း ၁ (နဂါးနီ တပ်ရင်း)မှ ဒုတပ်ရင်းမှူး က ရန်ကုန်ခေတ်သစ် သတင်း ဌာနထံသို့ ပြောကြားသည်။"]
https://yktnews.com/2023/12/134802/	အရာတော်မြို့နယ်၊ ငွေတွင်းရွာရှိ ပျူစောထီးများကို တိုက်ခိုက်မှု ၃ ဦးသေဆုံးပြီး စစ်တပ်က လေကြောင်းဖြင့် ဗုံးကျဲ၊ စစ်ကိုင်းမြို့နယ်၊ မာလဲတောရွာရှိ စစ်ကောင်စီ တပ်များကို ပစ်ခတ် တိုက်ခိုက်	["အရာတော်မြို့နယ်၊ ငွေတွင်းရွာရှိ ပျူစောထီးများကို တိုက်ခိုက်မှု ၃ ဦးသေဆုံးပြီး စစ်တပ်က လေကြောင်းဖြင့် ဗုံးကျဲ၊ စစ်ကိုင်းမြို့နယ်၊ မာလဲတောရွာရှိ စစ်ကောင်စီ တပ်များကို ပစ်ခတ် တိုက်ခိုက်", "ရန်ကုန်၊ ဒီဇင်ဘာ ၆", "စစ်ကိုင်းတိုင်း၊ အရာတော်မြို့နယ်၊ ငွေတွင်းပျူစောထီးကျေးရွာကို ဒရုန်း၊ မိုင်း၊ လက်နက်ငယ်များဖြင့် တိုက်ခိုက်ခဲ့ရာ အကြမ်းဖက်စစ်တပ်လက်အောက်ခံ ပျူစောထီးအဖွဲ့ ဒုခေါင်းဆောင်တစ်ဦးအပါအဝင် ၃ ဦး သေဆုံးခဲ့ကြောင်း စစ်ကိုင်းခရိုင်တပ်ရင်း ၄ – MSPDF တပ်ဖွဲ့မှ သတင်းနှင့်ပြန်ကြားရေးတာဝန် ခံလွင်ဂူးက ရန်ကုန်ခေတ်သစ်သတင်းဌာနထံသို့ ပြောကြားသည်။", "ဒီဇင်ဘာလ ၅ ရက် နံနက် ၆ နာရီခန့်က အရာတော်မြို့နယ်၊ ငွေတွင်းပျူရွာစခန်းကို “Shar Htoo WAW”နည်းပညာမြင့် တိုက်ခိုက်ရေး Fixed Wings Drone များ ဖြင့် Air Bomb ၇ လုံး ကျဲချ တိုက် ခိုက်ခဲ့ကြောင်း၊ ထိုသို့ ကျဲချပြီးနောက် အကြမ်းဖက်စစ်သား၊ ပျူစောထီး အင်အား ၂၀ ခန့်သည် Fixed Wings Drone များ၏ လမ်းကြောင်း အတိုင်း လိုက်လာခဲ့ရာ အသင့်စောင့် ကြိုနေသော ပြည်သူ့ ကာကွယ်ရေးတပ်ဖွဲ့ဝင်များက လက်နက်ကြီး၊ လက်နက်ငယ်များဖြင့် တိုက်ခိုက်ခဲ့ကြောင်း သိရ သည်။", "“နေပြည်တော်ကနေ ဂျက်ဖိုက်တာနဲ့ ပေါင် ၂၀၀ ဗုံးလာကျဲသွားတာ၊ ကျနော်တို့ ရဲဘော်တွေနဲ့ ဆိုရင် လယ်ကွက် ၃ ကွက်လောက်ပဲခြားတာ၊ နောက်ကနေလည်း စစ်ခွေးတွေ လိုက်လာလို့ ပြန်လည် တိုက်ခိုက်ရတာနဲ့ဆိုတော့ ဒရုန်း ၄ စီးဆုံးရှုံခဲ့တယ်၊ ရဲဘော်တွေအားလုံးကတော့ ကံကောင်းလို့ ဘာမှ မဖြစ်ခဲ့ဘူး” ဟု စစ်ကိုင်းခရိုင်တပ်ရင်း ၄ – MSPDF တပ်ဖွဲ့မှ သတင်းနှင့်ပြန်ကြားရေးတာဝန် ခံ လွင်ဂူး က ရန်ကုန်ခေတ်သစ်သတင်းဌာနထံသို့ ပြောကြားသည်။", "ထို့သို့ တိုက်ခိုက်ခံရမှုကြောင့် နေပြည်တော်မှ တက်လာသော ဂျက်ဖိုက်တာ တစ်စီးဖြင့် ပစ်ကူရောက် ရှိလာပြီး ပေါင် ၂၀၀ ဗုံးတစ်လုံးကျဲချ တိုက်ခိုက်ခဲ့ရာ ပြည်သူ့ကာကွယ်ရေးတပ်ဖွဲ့ဝင်များလည်း ပြန် လည် ဆုတ်ခွာခဲ့ရကြောင်း၊ ပြန်လည်ဆုတ်ခွာလာသည့် ပြည်သူ့ကာကွယ်ရေးတပ်ဖွဲ့ဝင်များနောက် သို့ ထပ်မံလိုက်လာသည့် အကြမ်းဖက်စစ်သား၊ ပျူစောထီးများကို အသင့်ပြင်ဆင်ထားသော ပဒေသာ တိုက်မိုင်းများဖြင့် လည်းကောင်း၊ Faw ကားဖြင့် စစ်ကူရောက်လာသော စစ်သား၊ ပျူစောထီးများကို ပဒေသာမိုင်းပွိုင့် ၃ ပွိင့်ဖြင့်လည်းကောင်း ထပ်မံတိုက်ခိုက်ခဲ့ကြောင်း သိရသည်။", "ယင်းတိုက်ခိုက်မှုများအတွင်း အကြမ်းဖက်စစ်ကောင်စီတပ် လက်အောက်ခံ ပျူစောထီးအဖွဲ့မှ ဒု ခေါင်း ဆောင်အပါအဝင် ၃ ဦးသေဆုံးပြီး ၅ ဦးထိခိုက်ဒဏ်ရာရရှိကာ ပြည်သူ့ကာကွယ်ရေးတပ်ဖွဲ့ ဝင် များလည်း ပွန်းပဲ့ထိခိုက်ဒဏ်ရာ အသေးစားရရှိခဲ့ကြောင်း သိရသည်။", "အဆိုပါ တိုက်ခိုက်မှုများကို စစ်ကိုင်းခရိုင်အမှတ် ၄ တပ်ရင်း – MSPDF/MSDF ၊ စစ်ကိုင်းခရိုင် အမှတ် ၆ တပ်ရင်း – MMU PDF တပ်ခွဲ ၁ ၊ စစ်ကိုင်းခရိုင် အမှတ် ၇ တပ်ရင်း ၊ မြင်းခြံခရိုင်အမှတ် ၃ တပ်ရင်း တပ်ခွဲ ၁ ၊ တပ်ခွဲ ၃ ၊ တပ်စု ၇ ၊ မြင်းခြံခရိုင်အမှတ် ၈ တပ်ရင်း-NRDF ၊ မုံရွာခရိုင်အမှတ် ၂၁ တပ်ရင်း နှင့် မိတ္ထီလာခရိုင်အမှတ် ၃ တပ်ရင်းတို့ ပူးပေါင်းကာ တိုက်ခိုက်ခဲ့ခြင်းဖြစ်ပြီး Fixed Wings Drone ၄ စီးဆုံးရှုံးခဲ့ကြောင်း သိရသည်။", "ထို့ပြင် စစ်ကိုင်းမြို့နယ်၊ မာလဲတောရွာရှိ အကြမ်းဖက် စစ်ကောင်စီ တပ်သားများကို ယနေ့ ဒီဇင်ဘာလ ၆ ရက်နေ့၌ တော်လှန်ရေး တပ်ဖွဲ့များက လက်နက်ကြီးများ၊ ဒရုန်းများဖြင့် ဗုံးကျဲ တိုက်ခိုက်ခဲ့ကြောင်း YOUNG WOLF Local PDF အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "အဆိုပါ တိုက်ခိုက်မှု အတွင်း အကြမ်းဖက် စစ်တပ်ဘက်မှ ထိခိုက်သေဆုံးမှု ရှိမရှိကို အတည်မပြုနိုင်သေးဘဲ YOUNG WOLF Local PDF အဖွဲ့နှင့် တော်လှန်ရေး တပ်ဖွဲ့များက ပူးပေါင်း လုပ်ဆောင်ခဲ့ကြောင်း သိရသည်။"]
https://yktnews.com/2025/01/201259/	အရာတော်မြို့နယ်၊ စစ်တပ်ထောက်ခံသော မိသားစုများမှ အသက် ၁၄ နှစ်နှင့် ၁၆ နှစ်အရွယ် လူငယ် ၂ ဦးကို စစ်တပ်စစ် ကြောင်းက သတ်ဖြတ်ပြီး PDF အလောင်းများဟု ဝါဒဖြန့်	["အရာတော်မြို့နယ်၊ စစ်တပ်ထောက်ခံသော မိသားစုများမှ အသက် ၁၄ နှစ်နှင့် ၁၆ နှစ်အရွယ် လူငယ် ၂ ဦးကို စစ်တပ်စစ် ကြောင်းက သတ်ဖြတ်ပြီး PDF အလောင်းများဟု ဝါဒဖြန့်", "ရန်ကုန်၊ ဇန်နဝါရီ ၂၈", "စစ်ကိုင်းတိုင်း၊ မုံရွာခရိုင်၊ အရာတော်မြို့နယ်၊ သစ်ကျင်းကြီးရွာတွင် စခန်းချနေသော စစ်တပ်စစ်ကြောင်းက ၎င်းတို့ ထောက်ခံသည့် မိသားစုမှ အသက် ၁၄ နှစ်နှင့် ၁၆ နှစ်အရွယ် လူငယ် ၂ ဦးအပါအဝင် ရွာ သား ၃ ဦးကို ပစ်ခတ်သတ်ဖြတ်ပြီး PDF အလောင်း ၃ လောင်းရရှိသည်ဟု ဝါဒဖြန့်နေကြောင်း ဒေသတော်လှန်ရေးသတင်းရင်းမြစ်က ရန်ကုန်ခေတ်သစ်သတင်းဌာနထံသို့ ပြောကြားသည်။", "ယမန်နေ့ ဇန်နဝါရီလ ၂၇ ရက်နေ့ မွန်းလွဲ ၁ နာရီခွဲခန့်အချိန် အရာတော်မြို့နယ်၊ သစ်ကျင်းကြီးကျေးရွာ အနီးရှိတောတိုက်ထဲတွင် နေထိုင်သူ သစ်ကျင်းကြီးရွာသား၊ စစ်တပ်ထောက်ခံသူ အသက် ၁၄ နှစ် အရွယ် မောင်ဝတုတ်၊ အသက် ၁၆ နှစ်အရွယ် စန်းသူချစ်နှင့် အသက် ၄၀ အရွယ် ဦးဖိုးဇော် တို့မှာ သစ်ကျင်းကြီးကျေးရွာအတွင်း ရေချိုးပြန်စဉ် ကင်းပုန်းဝပ်နေသော အကြမ်းဖက်စစ်သား၊ ပျူစောထီး များက ပစ်ခတ်သတ်ဖြတ်ခဲ့ရာမှ သေဆုံးသွားကြောင်း သိရသည်။", "“ သေတဲ့သူ ၃ ဦးက သူတို့ကို ထောက်ခံတဲ့ သူတွေ၊ သူတို့ ၃ ယောက်က သစ်ကျင်း ကြီးရွာအပြင်ဘက်က တောထဲမှာနေတာပေါ့၊ ရွာနားလေးပဲ။ အဲဒီ ၃ ယောက်က ရွာထဲကို ရေပြန်ချိုး တဲ့အချိန် PDF တွေလာပြီဆိုပြီး သတင်းမှားပေးထားတာရှိတော့ ပျူကင်းပုန်းကနေ PDF တွေဆိုပြီး မှားပစ်လိုက်တာ၊ အဲဒီမှာသေသွားတာ၊ အဓိကတော့ သူတို့အချင်းချင်း သတင်းမှားပေးတဲ့ ပုံစံမျိုးနဲ့ ပစ်ခံလိုက်ရတာပေါ့၊ ဒါကို ကျနော်တို့ PDF တွေပါဆိုပြီးတော့ တင်ထားတာ။ သူတို့အချင်း ချင်း အမှားလုပ်တာကို ဖုံးတာပေါ့။” ဟု ဒေသတော်လှန်ရေးသတင်းရင်းမြစ်က ရန်ကုန်ခေတ်သစ် သတင်းဌာနထံသို့ ပြောကြားသည်။", "သို့ရာတွင် စစ်ကောင်စီက သေဆုံးသူများမှာ PDF များဖြစ်သည်ဟု စစ်လော်ဘီ တယ်လီဂရမ်များတွင်ဝါဒဖြန့်ကြောင်း၊ အရာတော်မြို့နယ်၊ သစ်ကျင်းကြီးရွာ၊ ပြည်သူ့ စစ်စခန်းကို အကြမ်းဖက် PDF များက လက်လုပ်စိန်ပြောင်းဖြင့် လာရောက်ပစ်ခတ်မည်ဖြစ်မည်ဟု တိကျစွာ သတင်းရရှိခဲ့၍ ကင်းပုန်းဝပ် စောင့်ဆိုင်းပစ်ခတ်ခဲ့ရာမှ PDF အလောင်း ၃ လောင်း၊ လက်လုပ် ပစ္စတို ၁ လက်၊ အိုင်ကွန် ၁လုံးတို့ကို သိမ်းဆည်းရရှိခဲ့ကြောင်း သတင်းအမှားများ ဝါဒဖြန့်ထားသည်။", "“ဘာတိုက်ပွဲမှလည်းမရှိဘူး။ ဘယ်သူမှလည်းသွားမတိုက်ကြဘူး။ သူတို့ကို ထောက်ခံနေတဲ့ ပြည်သူ တွေပဲ၊ ဖြစ်တာက နေ့လည် ၁ နာရီခွဲလောက်ဖြစ်သွားတာ၊ အခုလိုမျိုး စကစက သူတို့ကို ထောက်ခံ တဲ့ ပြည်သူတွေကိုလည်း သတ်ဖြတ်နေတာ၊ သူတို့ကို ထောက်ခံနေတဲ့ ပြည်သူတွေ၊ ပျူစောထီးတွေ ရဲ့ မိသားစုကိုယ်တိုင်တောင် လုံခြုံမှုမရှိဘူးဖြစ်နေတယ်၊ ဒါကြောင့် ဘုံရန်သူကို မြင်ပြီး ပြည်သူလူထု နဲ့ ပူးပေါင်းစေချင်တယ်” ဟု ဒေသကာကွယ်ရေးတပ်ဖွဲ့ဝင်တစ်ဦးက ပြောဆိုသည်။", "လတ်တလော အရာတော်မြို့နယ်တွင် စစ်ကောင်စီတပ်များနှင့် တော်လှန်ရေးတပ်များအကြား စစ်ရေး တင်းမာလျက်ရှိပြီး စစ်တပ်က အရာတော်မြို့ကို တော်လှန်ရေးတပ်များက ဝင်ရောက်တိုက်ခိုက်မည်ဆိုသော သတင်းများကြောင့် လုံခြုံရေး တင်းကျပ်လျက်ရှိကြောင်း သိရှိရသည်။"]
https://yktnews.com/2023/06/107667/	အရာတော်မြို့နယ်၊ မကျီးစောက်ကျေးရွာကို စစ်တပ်က တတိယအကြိမ်မြောက် မီးဝင်ရှို့နေ၊ တိုက်ပွဲဖြစ်ပွားခြင်းမရှိဘဲ စစ်တပ်က အကြောင်းမဲ့ ဝင်ရောက်ဖျက်ဆီး မီးရှို့	["အရာတော်မြို့နယ်၊ မကျီးစောက်ကျေးရွာကို စစ်တပ်က တတိယအကြိမ်မြောက် မီးဝင်ရှို့နေ၊ တိုက်ပွဲဖြစ်ပွားခြင်းမရှိဘဲ စစ်တပ်က အကြောင်းမဲ့ ဝင်ရောက်ဖျက်ဆီး မီးရှို့", "ရန်ကုန်၊ ဇွန် ၁၅", "စစ်ကိုင်းတိုင်း၊ အရာတော်မြို့နယ်၊ မကျီးစောက်ကျေးရွာကို စစ်တပ်က တတိယအကြိမ်မြောက်အဖြစ် မီးတင်ရှို့နေကြောင်း ဒေသပြည်သူများက ရန်ကုန်ခေတ်သစ်သတင်းဌာနထံသို့ ပြောဆိုကြသည်။", "ဇွန်လ ၁၅ ရက်နေ့ နံနက် ၅ နာရီအချိန်တွင် စစ်တပ်က မကျီးစောက်ကျေးရွာအတွင်းသို့ ဝင်ရောက်လာပြီး တတိယအကြိမ်မြောက် မီးတင်ရှို့ကြောင်း၊ ပထမအကြိမ် မီးရှို့မှုနှင့် ဒုတိယအကြိမ် မီးရှို့မှုတို့တွင် ကျန်ရစ်ခဲ့သော နေအိမ်များကို ထပ်မံ၍ စစ်တပ်က မီးတင်ရှို့ခြင်းဖြစ်ကြောင်း၊ ဒေသပြည်သူများမှာ ရွာအနီးဝန်းကျင်တွင် နေထိုင်နေကြရာ စစ်တပ် ဝင်ရောက်လာသဖြင့် ထပ်မံ ထွက်ပြေးနေရကြောင်း သိရှိရသည်။", "“အရာတော်မြို့နယ် မကျီးစောက်ကျေးရွာ ၃ ကြိမ်မြောက်မီးရှို့နေတယ်။ ဒီနေ့မနက် ၅ နာရီလောက်ဝင်လာပြီး မီးရှို့နေတာ။", "တိုက်ပွဲမဖြစ်ဘဲ ဝင်ရှို့တာ။ ၃ ကြိမ်မြောက်ဝင်ရှို့တာဆိုတော့ ပြည်သူတွေလည်း အတော်ကို ဒုက္ခရောက်နေကြပြီ။ သက်ကြီးရွယ်အိုတွေအတွက် ဆေးဝါး စားနပ်ရိက္ခာကူပေးကြပါ။ ဖုန်းလိုင်းတွေလည်း ဖြတ်ထားတယ်” ဟု ဒေသပြည်သူတစ်ဦးက ပြောဆိုသည်။", "စစ်တပ်က မေလ ၂၅ ရက်နေ့ နံနက်ပိုင်းတွင်လည်း ဒုတိယအကြိမ်အဖြစ် စစ်ကိုင်းတိုင်း၊ အရာတော်မြို့နယ်၊ မကျီးစောက်ရွာရှိ ပြည်သူ တစ်ဦးကို စစ်တပ်က ပစ်သတ်ပြီး နေအိမ် ၅၀၀ ကျော်ကို မီးရှို့ဖျက်ဆီးခဲ့ကြောင်း ၊ မကျီးစောက်ရွာသည် အိမ်ခြေ ၆၀၀ ကျော်ခန့်ရှိသော ကျေးရွာဖြစ်ကြောင်း ၊ ပထမအကြိမ်အဖြစ် အကြမ်းဖက် စစ်တပ်က ယခုနှစ် ဖေဖော်ဝါရီလ ၂၇ ရက်နေ့ နေအိမ်များကို မီးရှို့ဖျက်ဆီးခဲ့ကြောင်း သိရှိရသည်။"]
https://yktnews.com/2024/03/149062/	အရာတော်မြို့နယ်၊ ဝါးတန်းကျေးရွာတွင် စစ်ကား ၂ စီးကို မိုင်းဆွဲပစ်ခတ်တိုက်ခိုက်မှု စစ်ကားတစ်စီး ပျက်စီး	["အရာတော်မြို့နယ်၊ ဝါးတန်းကျေးရွာတွင် စစ်ကား ၂ စီးကို မိုင်းဆွဲပစ်ခတ်တိုက်ခိုက်မှု စစ်ကားတစ်စီး ပျက်စီး", "ရန်ကုန်၊ မတ် ၆", "စစ်ကိုင်းတိုင်း၊ အရာတော်မြို့နယ်၊ ဝါးတန်းကျေးရွာ အနီးတွင် အကြမ်းဖက်စစ်ကား ၂ စီးကို မိုင်းဆွဲ ပစ်ခတ်တိုက်ခိုက်ခဲ့ရာ သံပြားကာ ကား ၁ စီးပျက်စီးခဲ့ကြောင်း Danger Force LPDF တပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "မတ်လ၄ ရက် နံနက် ၅ နာရီ ၁၆ မိနစ်ခန့်က မုံရွာမြို့ဘက်မှ စစ်ကား ၂ စီး၊ အရာတော်မြို့ ဘက်မှ စစ်ကား ၂ စီးတို့ ထွက်လာပြီး မုံရွာ – အရာတော် လမ်းမပေါ်ရှိ ထူးရာရသေ့ကျောင်းအနီး၌ အပြောင်းအလဲ ပြုလုပ်ကာ အရာတော်မြို့ဘက်သို့ ပြန်ထွက်လာသည့် သံပြားကာ ကား ၂ စီးကို ဝါးတန်းကျေးရွာစာသင်ကျောင်းအနီးမှ စ၍ မန်းကျီးသုံးပင်ကျေးရွာအထိ ပဒေသာမိုင်းပွိုင့် ၃ နေရာ၊ မိုင်းပွိုင့် ၁၅ နေရာတို့မှ ဖောက်ခွဲတိုက်ခိုက်ခဲ့သည့်အပြင် လက်နက်ကြီး၊ လက်နက်ငယ်များဖြင့် ကိုက် ၅၀ အကွာမှ အနီးကပ်ပစ်ခတ်တိုက်ခိုက်ခဲ့ရာ ကားတစ်စီးပျက်စီးပြီး ကားပေါ်ပါ အကြမ်းဖက် စစ်ကောင်စီတပ်သားများ ထိခိုက်သေဆုံးမှုရှိနိုင်ကြောင်း သိရသည်။", "ထို့သို့ တိုက်ခိုက်ခံရမှုကြောင့် ကားပေါ်လိုက်ပါလာသော အကြမ်းဖက်တပ်သားများက လက်နက် ကြီး၊ လက်နက်ငယ်များဖြင့် ရမ်းသမ်းပစ်ခတ်ခြင်း၊ ပြည်သူ့ကား ၃ စီးကို ချောဆွဲ၍ ဓားစာခံ ခေါ် ဆောင်သွားခြင်းများပြုလုပ်ခဲ့သည့်အပြင် ၅၀၀၄ တင့်ကားတပ်မှ တင့်ကားတစ်စီးရောက်ရှိလာပြီး ပျက်စီးသွားသော သံပြားကာကားကို ဆွဲယူ၍ အရာတော် စ.ခ.တ – ၁၀ တပ်ထဲသို့ ဝင်ရောက် သွား ကြောင်းသိရှိရသည်။", "အဆိုပါ တိုက်ခိုက်မှုကို Danger Force LPDF ၊ Ayadaw Rocket LPDF၊ မုံရွာခရိုင်တပ်ရင်း ၂၁ ၊ မုံရွာ ခရိုင်တပ်ရင်း ၂၄ ၊ မုံရွာခရိုင်တပ်ရင်း ၂၇၊ ကျားသစ်နက် တပ်ဖွဲ့၊ အရာတော်ပကဖ တိုက်နယ် ၁၁ တို့ ပူးပေါင်းကာ လုပ်ဆောင်ခဲ့ကြောင်း သိရသည်။"]
https://yktnews.com/2024/08/179072/	အရာတော်မြို့နယ်၊ သလဲဘာရွာရှိ စစ်တပ် အထိုင်စခန်းကို ဝင်ရောက်တိုက်ခိုက်မှု စစ်ကောင်စီ တပ်သား ၇ ဦးသေဆုံး	["အရာတော်မြို့နယ်၊ သလဲဘာရွာရှိ စစ်တပ် အထိုင်စခန်းကို ဝင်ရောက်တိုက်ခိုက်မှု စစ်ကောင်စီ တပ်သား ၇ ဦးသေဆုံး", "ရန်ကုန်၊ ဩဂုတ် ၁၅", "စစ်ကိုင်းတိုင်း၊ အရာတော်မြို့နယ်၊ သလဲဘာရွာရှိ အကြမ်းဖက် စစ်တပ် အထိုင်စခန်းကို ဝင်ရောက်တိုက်ခိုက်ရာ စစ်ကောင်စီ တပ်သား ၇ ဦးသေဆုံးခဲ့ကြောင်း ဗိုလ်ကျားရိုင်း ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဩဂုတ်လ ၁၄ ရက်နေ့ နံနက် ၅ နာီ ၃၀ မိနစ်ခန့်တွင် အရာတော်မြို့နယ်၊ သလဲဘာပျူစောထီးရွာရှိ အကြမ်းဖက် စစ်တပ် အထိုင်စခန်းကို တော်လှန်ရေး တပ်ဖွဲ့များက ဝင်ရောက် တိုက်ခိုက်ခဲ့ပြီး ထိတွေ့ တိုက်ပွဲ ၅ နာရီကျော် ကြာမြင့်ခဲ့ကြောင်း သိရသည်။", "ယင်းထိတွေ့တိုက်ပွဲအတွင်း အကြမ်းဖက် စစ်သား ၃ ဦး၊ ငွေတွင်းရွာမှ ပျူစောထီး ၁ ဦးနှင့် သလဲဘာရွာမှ ပျူစောထီး ၃ ဦး စုစုပေါင်း ၇ ဦး သေဆုံးခဲ့ကြောင်း၊ တော်လှန်ရေး အင်အားစုများဘက်မှလည်း တပ်ရင်း ၁၉ မှ ရဲဘော် ၁ ဦး နှင့် zero အဖွဲ့ ရဲဘော် ၁ ဦး အသေးစား ထိခိုက်ဒဏ်ရာရရှိခဲ့ကြောင်း သိရှိရသည်။", "“ရန်သူ့ စခန်းပတ်လည် နင်းမိုင်းတွေကြားမှာ ခက်ခဲစွာ ကြိုးစားတိုက်ခိုက်ခဲ့တာပါ။ စခန်းသိမ်းနိုင်ဖို့ နီးစပ်ခဲ့ပေမယ့် အရာတော် လေ့ကျင့်ရေး ၁၀ ထိုင်တပ်ကနေ လက်နက်ကြီး ပစ်ကူတယ်။ ငွေတွင်းပျူစောထီး အထိုင်စခန်း ကနေလည်း လက်နက်ကြီး မနားတမ်း ပစ်ကူပေးတာတွေ မြေပြင်ကလည်း စစ်ကူအနေနဲ့ လေ့ကျင့်ရေး ၁၀ ၊ ငွေတွင်း ပျူစောထီးတွေ အများပြား ရောက်ရှိလာတဲ့အတွက် စခန်းသိမ်းနိုင်ခြင်းတော့ မရှိဘဲ ပြန်လည် ဆုတ်ခွာခဲ့ရတယ်” ဟု ဗိုလ်ကျားရိုင်း ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးက ပြောဆိုသည်။", "အဆိုပါ တိုက်ခိုက်မှုကို တပ်ရင်း ၂၁ ၊ ၁၉ ၊ ၂၆ ၊ ၂၂ ၊ Zero ဦးဆောင်သော ရွှေဘိုမြိုနယ် ပြည်သူ့လုံခြုံရေး တပ်ဖွဲ့ ၊ Shwebo Crocodile ၊ ဗိုလ်ကျားရိုင်း ပြည်သူ့ကာကွယ်ရေးတပ်ဖွဲ့၊ ဗိုလ်ဂျပန်ကြီး – ရွှေဘိုအဖွဲ့၊ စွန်ရဲရွှေဘို ဒေသခံ ပြည်သူ့ကာကွယ်ရေးအဖွဲ့ ၊ ဒေါင်းစစ်သည် အဖွဲ့၊ ရွှေဘိုအားမာန် အဖွဲ့၊ HG FIGHTER ၊ EYE FOR EYE ပြည်သူ့ကာကွယ်ရေးအဖွဲ့၊ ရှင်းရှင်း ပြည်သူ့ကာကွယ်ရေးတပ်ဖွဲ့၊ Hero Brother ၊ ဖျံ ပြည်သူ့ကာကွယ်ရေးအဖွဲ့၊ Zay Yar Thawed ၊ YAUNG NI ၊ရွှေဘိုသားပြည်သူ့ကာကွယ်ရေးအဖွဲ့၊ ဗိုလ်လင်းရောင်ပြည်သူ့ကာကွယ်ရေးအဖွဲ့၊ ဇာမဏီဒေါင်းပြည်သူ့ကာကွယ်ရေးအဖွဲ့၊ BO BA Taw (LDF) ရွှေဘိုမြိုနယ် တလရ တပ်ပေါင်းစုတို့က ပူးပေါင်းလုပ်ဆောင်ခဲ့ကြောင်း သိရသည်။"]
https://yktnews.com/2023/10/127776/	အရာတော်မြို့နယ်၊ သလဲဘာရွာရှိ ပျူစောထီး စခန်းကို ဝင်ရောက်တိုက်ခိုက်မှု စစ်တပ်ဘက်မှ ၈ ဦးသေဆုံး	["အရာတော်မြို့နယ်၊ သလဲဘာရွာရှိ ပျူစောထီး စခန်းကို ဝင်ရောက်တိုက်ခိုက်မှု စစ်တပ်ဘက်မှ ၈ ဦးသေဆုံး", "ရန်ကုန်၊ အောက်တိုဘာ ၂၃", "စစ်ကိုင်းတိုင်း၊ အရာတော်မြို့နယ်၊ သလဲဘာရွာရှိ ပျူစောထီးစခန်းကို ဝင်ရောက် တိုက်ခိုက်ခဲ့ရာ စစ်သားနှင့် ပျူစောထီး ၈ ဦးသေဆုံးခဲ့ကြောင်း ပုသိမ်ကြီးမြို့နယ် ပြည်သူ့ကာကွယ်ရေးတပ်ဖွဲ့ – ပကဖ မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ယမန်နေ့ အောက်တိုဘာလ ၂၁ ရက်နေ့ မွန်းလွဲ ၃ နာရီခွဲခန့်က အရာတော်မြို့နယ်၊ သလဲဘာကျေးရွာရှိ ပျူစောထီးစခန်းကို ပြည်သူ့ကာကွယ်ရေး တပ်ဖွဲ့များက ဝင်ရောက် တိုက်ခိုက်ခဲ့ရာ အကြမ်းဖက် စစ်သား ၄ ဦးနှင့် ပျူစောထီး ၄ ဦး သေဆုံးခဲ့ပြီး ပြည်သူ့ကာကွယ်ရေးတပ်ဖွဲ့ဝင် ၁ ဦး မစိုးရိမ်ရ ထိခိုက်ဒဏ်ရာရရှိခဲ့ ကြောင်း သိရသည်။", "အဆိုပါ တိုက်ခိုက်မှုကို ပုသိမ်ကြီးမြို့နယ်၊ ပြည်သူ့ကာကွယ်ရေး အဖွဲ့၊ GZP -Mandalay ၊ MRTF ၊ NDRA၊ ကျောက်ဆည်ခရိုင် တပ်ရင်း ၂ ၊ စစ်ကိုင်း ခရိုင် တပ်ရင်း ၂ ၊ Drone အဖွဲ့များ ၊ ဒေသ ပြည်သူ့ကာကွယ် ရေး တပ်ဖွဲ့များ ပူးပေါင်းကာ ဝင်ရောက် စီးနင်းတိုက်ခိုက် ခဲ့ခြင်းဖြစ်ကြောင်း သိရသည်"]
https://yktnews.com/2023/02/87715/	အရာတော်မြို့နယ်၊ အမှတ် ၁၀ လေ့ကျင့်ရေးတပ်ကို PDF တပ်ဖွဲ့များက တိုက်ခိုက်မှု အရာရှိများ အပါအဝင် စစ်သား ၆ ဦး သေဆုံး	["အရာတော်မြို့နယ်၊ အမှတ် ၁၀ လေ့ကျင့်ရေးတပ်ကို PDF တပ်ဖွဲ့များက တိုက်ခိုက်မှု အရာရှိများ အပါအဝင် စစ်သား ၆ ဦး သေဆုံး", "ရန်ကုန်၊ ဖေဖော်ဝါရီ ၁၅", "စစ်ကိုင်းတိုင်း၊ အရာတော်မြို့နယ်၊ အမှတ် ၁၀ လေ့ကျင့်ရေးတပ်ကို လက်နက်ကြီးများဖြင့် တိုက်ခိုက်ခဲ့ ရာ အရာရှိများအပါအဝင် ၆ ဦးသေဆုံးပြီး ယင်းသေဆုံးစစ်သားအလောင်းများကို မီးသင်္ဂြိုလ်ရာ အနီးရှိ ကြာဇံစက်ရုံ ခြံစည်းရိုးအားမီးလောင်ကျွမ်းခဲ့ကြောင်း Danger Force LPDF ထံမှ သိရသည်။", "ဖေဖော်ဝါရီလ ၁၂ ရက်နေ့က အကြမ်းဖက်စစ်ကောင်စီ အမှတ် ၁၀ လေ့ကျင့်ရေးတပ် (အရပ်ခေါ် အရှေ့ တပ်)ကို ၈၀ မမ လက်နက်ကြီးများဖြင့် ၅ ကြိမ်မြောက် ပစ်ခတ်တိုက်ခိုက်ခဲ့ရာ ဒဏ်ရာရ စစ်သားများ အတွင်းမှ ၆ ဦးသေဆုံးခဲ့ခြင်းဖြစ်ပြီး ယင်းသေဆုံးစစ်သားများကို ယမန်နေ့ ဖေဖော်ဝါရီလ ၁၄ ရက် နေ့က အရာတော်သုဿန်တွင် မီးသင်္ဂြိုလ်ခဲ့ရာ အနီးရှိ ကြာဇံစက်ရုံခြံစည်းရိုးကို မီးကူးစက်လောင် ကျွမ်းခဲ့ခြင်းဖြစ်ကြောင်း သိရသည်။", "“၅ ကြိမ်မြောက်လက်နက်ကြီးနဲ့တိုက်ခိုက်မှုမှာ စစ်ခွေးတပ်က အရာရှိတွေအပါအဝင် ၆ ဦးသေဆုံးတယ် လို့ တပ်တွင်းဖရဲသီး ဆီကသိရပါတယ်၊ မနေ့က နံနက်ပိုင်းမှာ တိတ်တဆိတ်မီသင်္ဂြိုလ်တာ မီးအား ပြင်းပြီးတော့ အနီးအနားက ကြာဇံစက်ရုံခြံစည်းရိုးကို မီးကူးသွားလို့ မီးသတ်ကားတွေနဲ့ မီးငြှိမ်းသတ်ခဲ့ ရတယ်ဆိုတာ အရာတော်မြို့ခံတစ်ဦးဆီက သတင်းရတာ” ဟု Danger Force LPDF မှတာဝန်ရှိသူတစ် ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "အဆိုပါတိုက်ခိုက်မှုကို Danger Force LPDF ၊ ကြယ်နီတပ်ဦး ၊ ပင်လယ်ပျော် သိမ်းငှက် (SFF) ၊ People’s Revolution Force(PRF) ၊ တမန်တော်ပျောက်ကြားတပ်ဖွဲ့ (APOSTLE) တို့ပူးပေါင်းကာ တိုက်ခိုက်ခဲ့ခြင်းဖြစ်ပြီး အကြမ်းဖက်စစ်တပ်မှ လက်နက်ကြီး၊ လက်နက်ငယ်များဖြင့် ပြန်လည်ပစ်ခတ် တိုက်ခိုက်မှုကြောင့် ပြည်သူ့ကာကွယ်ရေး ရဲဘော်တစ်ဦး မစိုးရိမ်ရ ဒဏ်ရာရရှိခဲ့ကြောင်း သိရသည်။"]
https://yktnews.com/2023/05/104115/	အရာတော်မြို့နယ်၊ အောင်မြို့သာ(ခ) တောင်မွှာကျေးရွာကို စစ်တပ်က မီးတင် ရှို့ ဖျက်ဆီးနေ၊ မီးရှို့ရာတွင် ဂတ်စ်ဖြင့် မီးရှို့သည့် လက်နက် အမျိုး အစား အသုံးပြု	["အရာတော်မြို့နယ်၊ အောင်မြို့သာ(ခ) တောင်မွှာကျေးရွာကို စစ်တပ်က မီးတင် ရှို့ ဖျက်ဆီးနေ၊ မီးရှို့ရာတွင် ဂတ်စ်ဖြင့် မီးရှို့သည့် လက်နက် အမျိုး အစား အသုံးပြု", "ရန်ကုန်၊ မေ ၂၄", "စစ်ကိုင်းတိုင်း၊ အရာတော်မြို့နယ်၊ အောင်မြို့သာ(ခ) တောင်မွှာကျေးရွာကို စစ် တပ်က ယနေ့ နံနက်ပိုင်း မီးတင်ရှို့နေကြောင်း ဒေသပြည်သူများက ရန်ကုန် ခေတ်သစ်သတင်းဌာနထံသို့ ပြောဆိုသည်။", "မေလ၂၃ ရက်နေ့ နံနက်ပိုင်းအရာတော်မြို့နယ်၊ အောင်မြို့သာ(ခ) တောင်မွှာ ကျေးရွာသို့ စစ်ကောင်စီတပ်များ ရောက်ရှိလာချိန် ဒေသတော်လှန်ရေး အင်အား စုများ က ခုခံတိုက်ခိုက်ခဲ့သဖြင့် ထိတွေ့တိုက်ပွဲ ဖြစ်ပွားခဲ့ကြောင်း၊ ယင်းနောက် စစ်တပ်က စစ်ကား ၃ စီး၊ကားလေး ၃ စီးဖြင့် စစ်ကူများ အင်အား ဖြည့်လာကြောင်း၊ မေလ ၂၄ ရက်နေ့ နံနက်ပိုင်းတွင် စစ်တပ်က အင်အားအလုံး အရင်းဖြင့် ကျေးရွာကို မီးတင်ရှို့နေခြင်းဖြစ်ကြောင်း၊ ကျေးရွာကို စစ်တပ်က မီးတင် ရှို့ရာတွင် ဂတ်စ်ဖြင့် မီးရှို့ သည့် လက်နက်အမျိုးအစားကို အသုံးပြု၍ ကျေးရွာရှိ နေအိမ်များကို မီးတင်ရှို့နေခြင်းဖြစ်ကြောင်း သိရှိရသည်။", "“မနေ့ မနက်ကတည်းက စစ်တပ်က ရွာဦးဘုန်းကြီးကျောင်း ရောက်လာတယ်။ ဒီနေ့မနက်တော့ ရွာက ဘုန်းကြီးတွေက မီးမရှို့ဖို့မေတ္တာရပ်ခံပေမယ့်လည်း မီးရှို့ နေပါတယ်။ ဂတ်စ်သေနတ်လိုဟာမျိုးနဲ့ မီးရှို့တာ။ ရွာသူ၊ ရွာသား အများစု တွေ ကတော့ တောထဲမှာ ကြိုတင်တိမ်းရှောင်ပေမယ့် မသွားနိုင်၊ မလာနိုင် တဲ့သူ တွေ ရွာထဲမှာပိတ်မိနေပါတယ်။ အခုတော့ မပြေးနိုင်လို့ကျန်ခဲ့တဲ့ ပြည်သူတစ်ဦး ဒဏ်ရာရထားပါတယ်။ ဒဏ်ရာများတယ်” ဟု‌ ဒေသပြည်သူ တစ်ဦးက ပြောဆိုသည်။", "ယခုရက်ပိုင်းအတွင်း အကြမ်းဖက်စစ်ကောင်စီတပ်က အရာတော်မြို့ နယ် အပါအဝင် စစ်ကိုင်းတိုင်းအတွင်းရှိ မြို့နယ်များကို စစ်ကြောင်းများ ခွဲ၍ ထိုး စစ်များ အရှိန်အဟုန်မြှင့်တင်နေပြီး ပြည်သူ သောင်းချီ၍ စစ်ဘေးရှောင်ရန် ထွက်ပြေးနေရကြောင်း သိရှိရသည်။", "ဓာတ်ပုံ- စစ်ကိုင်းတိုင်း၊ ရွှေဘိုမြို့နယ်ရှိ တင့်တယ်ကျေးရွာနှင့် ကျောက်မြင့် ကျေးရွာ ကို စစ်တပ်က ဖေဖော်ဝါရီ လ ၁၂ ရက်နေ့က ရွာလုံးကျွတ် မီးတင်ရှို့ ဖျက်ဆီး နေစဉ်။"]
https://yktnews.com/2025/02/204205/	အရာတော်မြို့နယ်၊မုံရွာမြို့နယ်၊ မြင်းမူမြို့နယ် အတွင်းရှိ ကျေးရွာအနှံ့အပြားတွင် ၄ ရက်ဆက်တိုက် ဗိုလ်ချုပ်အောင်ဆန်းမွေးနေ့အထိမ်းအမှတ် သံချပ်ဖျော်ဖြေ	["အရာတော်မြို့နယ်၊မုံရွာမြို့နယ်၊ မြင်းမူမြို့နယ် အတွင်းရှိ ကျေးရွာအနှံ့အပြားတွင် ၄ ရက်ဆက်တိုက် ဗိုလ်ချုပ်အောင်ဆန်းမွေးနေ့အထိမ်းအမှတ် သံချပ်ဖျော်ဖြေ", "ရန်ကုန်၊ ဖေဖော်ဝါရီ ၁၆", "အရာတော်မြို့နယ် ၊ မုံရွာမြို့နယ်၊ မြင်းမူမြို့နယ် အတွင်းရှိ ကျေးရွာ အနှံ့အပြားတွင် ဗိုလ်ချုပ်ဆောင်ဆန်း ၁၁၀ နှစ်ပြည့်မွေးနေ့ အထိမ်းအမှတ် သံချပ်ထိုး ဖျော်ဖြေခြင်းနှင့် လူထုဟောပြောခြင်းများကို ဖေ‌ဖော်ဝါရီလ ၁၂၊ ၁၃၊ ၁၄၊ ၁၅ ရက်နေ့များတွင် ပြုလုပ်ခဲ့ကြကြောင်း သိရှိရသည်။", "ဗိုလ်ချုပ်ဆောင်ဆန်း ၁၁၀ နှစ်ပြည့်မွေးနေ့ အထိမ်းအမှတ် သံချပ်ထိုး ဖျောဖြေခြင်းနှင့် လူထုဟောပြောခြင်းကို ၅/အရတ အရာတော်လူထုသပိတ်၊ မုံရွာမြို့နယ် လူထုသပိတ်တိုက်ပွဲဦးဆောင်ကော်မတီ၊ မြင်းမူမြို့နယ် သပိတ်တက်ကြွလှုပ်ရှားသူများ အတူပူးပေါင်း၍လုပ်ဆောင်ခဲ့ခြင်း ဖြစ်ကြောင်း သိရှိရသည်။"]
https://yktnews.com/2024/04/156176/	အရာတော်မြို့ပေါ်တွင် စစ်မှုထမ်း ဥပဒေဖြင့် လူစုဆောင်းနေသော အုပ်ချုပ်ရေးမှူး အောင်ကြည် ပစ်ခတ်ခံရပြီး သေဆုံး	["အရာတော်မြို့ပေါ်တွင် စစ်မှုထမ်း ဥပဒေဖြင့် လူစုဆောင်းနေသော အုပ်ချုပ်ရေးမှူး အောင်ကြည် ပစ်ခတ်ခံရပြီး သေဆုံး", "ရန်ကုန်၊ ဧပြီ ၁၀", "စစ်ကိုင်းတိုင်း၊ အရာတော်မြို့ပေါ်တွင် စစ်မှုထမ်း ဥပဒေဖြင့် လူစုဆောင်းနေသော အုပ်ချုပ်ရေးမှူး အောင်ကြည်ကို ပစ်ခတ် တိုက်ခိုက်ရာ သေဆုံးခဲ့ကြောင်း Danger Force LPDF တပ်ဖွဲ့ထံမှ သိရသည်။", "ယမန်နေ့ ဧပြီလ ၉ ရက် နံနက် ၈ နာရီ ၄၅ မိနစ်ခန့်က အရာတော်မြို့၊ အမှတ် ၁ ရပ်ကွက်အုပ်ချုပ်ရေးမှူး အောင်ကြည်သည် လက်ဖက်ရည် ဆိုင်မှ နေအိမ်သို့ ပြန်လာစဉ်လမ်း၌ SIG သေနတ်၂ လက် ဖြင့် ပစ်ခတ်ရှင်းလင်းခဲ့ရာ သေဆုံးသွားကြောင်း သိရသည်။", "သေဆုံးသူ အောင်ကြည်သည် စ.ခ.တ ၁၀ တပ်တွင် တပ်ကြပ်ကြီးအဆင့်အထိတာဝန်ထမ်းဆောင်ခဲ့ ပြီး အငြိမ်းစားယူကာ အရာတော်မြို့ အမှတ် ၁ ရပ်ကွက်တွင် အုပ်ချုပ်ရေးမှူးအဖြစ် လုပ်ကိုင်နေသူ ဖြစ်ကြောင်း၊ ၎င်းသည် မြို့ပေါ်ရပ်ကွက်မှ လူငယ် ၁၅ ဦးကို စစ်မှုထမ်းရန် ဆင့်ခေါ်စာပို့ကာ ဖိအား ပေးကာ အကြမ်းဖက်စစ်ကောင်စီ၏ စစ်မှုထမ်းဥပဒေ အကောင်အထည်ပေါ်စေရန် တက်ကြွစွာလုပ် ဆောင်နေသူဖြစ်သဖြင့် ပစ်ခတ်ရှင်းလင်းခဲ့ရခြင်းဖြစ်ကြောင်း သိရသည်။", "အဆိုပါ လုပ်ဆောင်မှုကို Danger Force LPDF၊ အရာတော်မြို့နယ်မဟာမိတ် LPDF တပ်ဖွဲ့ ၂ ဖွဲ့ နှင့် မုံရွာခရိုင်ပကဖ တို့ ပူးပေါင်းကာ လုပ်ဆောင်ခဲ့ခြင်းဖြစ်ကြောင်း သိရသည်။"]
https://yktnews.com/2024/01/139680/	အရာတော်မြို့ပေါ်ရှိ အထွေထွေအုပ်ချုပ်ရေးမှူးရုံးနှင့် စစ်ဆေးရးဂိတ်တို့ကို ဒရုန်းဖြင့် ဗုံးကျဲတိုက်ခိုက်	["အရာတော်မြို့ပေါ်ရှိ အထွေထွေအုပ်ချုပ်ရေးမှူးရုံးနှင့် စစ်ဆေးရးဂိတ်တို့ကို ဒရုန်းဖြင့် ဗုံးကျဲတိုက်ခိုက်", "ရန်ကုန်၊ ဇန်နဝါရီ ၁၃", "စစ်ကိုင်းတိုင်း၊ အရာတော်မြို့ပေါ်ရှိ အကြမ်းဖက်စစ်တပ်လက်အောက်ခံ အထွေ ထွေ အုပ်ချုပ် ရေး မှူးရုံးနှင့် စစ်ဆေးရေးဂိတ်တစ်ခုကို ဒရုန်းဖြင့် ဗုံးကျဲ တိုက် ခိုက်ခဲ့ကြောင်း BGS Ayadaw Drone Force မှ တာဝန်ရှိသူတစ်ဦးက ရန်ကုန် ခေတ်သစ်သတင်းဌာနထံသို့ ပြောကြားသည်။", "ယမန်နေ့ ဇန်နဝါရီလ ၁၂ ရက်နေ့ နံနက် ၁၁ နာရီခန့်အချိန် အရာတော်မြို့ ပေါ်ရှိ အထွေထွေအုပ်ချုပ်ရေးမှူး ရုံးတွင် အကြမ်းဖက်စစ်သား၊ ပျူစောထီးများ အစည်းအဝေးပြုလုပ်နေကြောင်း သတင်းရရှိသဖြင့် ၁၂၀ မမ ဗုံးသီးတစ်လုံး၊ အရာတော်မြို့မြောက်ဘက် စစ်ဆေးရေးဂိတ်တွင် ဝါးချွန်များစိုက်ထူပြီး ခံစစ်ပြင်နေသဖြင့် ဗုံးသီး ၁ လုံးတို့ကို ဒရုန်းဖြင့် ကျဲချတိုက်ခိုက်ခဲ့ကြောင်း သိရသည်။", "ထို့သို့ တိုက်ခိုက်ခံရမှုကြောင့် အကြမ်းဖက်စစ်ကောင်စီတပ်သား ထိခိုက် သေဆုံးမှု ကို စုံစမ်းနေဆဲ ဖြစ်ပြီး အရာတော်မြို့ပေါ်ရှိ စစ်တပ် တပ်ရင်း၊ ကင်းစခန်းများမှ လက်နက်ကြီး၊ လက်နက်ငယ်များ ဖြင့် ရမ်းသမ်းပစ်ခတ် ခဲ့ကြောင်း သိရသည်။", "အဆိုပါ တိုက်ခိုက်မှုကို BGS Ayadaw Drone Force ဦးဆောင်၍ အရာတော် မြို့ နယ်၊ တိုက်နယ် အမှတ်‌ ၄ ရဲဘော်များ၊မိုင်းမင်းသား ပြောက်ကျားအဖွဲ့၊မုံရွာခရိုင် တပ်ရင်း ၁၉ တို့ပူးပေါင်း ကာ ဆောင်ရွက်ခဲ့ခြင်းဖြစ်ပြီး ပြည်သူ့ ကာကွယ်ရေးတပ်ဖွဲ့ဝင်များအထိအခိုက်မရှိ ပြန်လည် ဆုတ်ခွာနိုင်ခဲ့ ကြောင်း သိရသည်။", "#နွေဦးတော်လှန်ရေး #khitthitmedia #myanmarmedia #burmesemedia #foryou #foryoupage #NUG #springrevolution #BGSAyadawDroneForce"]
https://yktnews.com/2023/11/129726/	အရာတော်မြို့၊ စက်မှုလယ်ယာဂိတ်နှင့် လဝကရုံးတို့ကို ဝင်ရောက်တိုက်ခိုက်မှု ဗိုလ်တစ်ဦးအပါအဝင် စစ်သား ၅ ဦးသေဆုံး	["အရာတော်မြို့၊ စက်မှုလယ်ယာဂိတ်နှင့် လဝကရုံးတို့ကို ဝင်ရောက်တိုက်ခိုက်မှု ဗိုလ်တစ်ဦးအပါအဝင် စစ်သား ၅ ဦးသေဆုံး", "ရန်ကုန်၊ နိုဝင်ဘာ ၅", "စစ်ကိုင်းတိုင်း၊ မုံရွာခရိုင်၊ အရာတော်မြို့နယ်၊ အရာတော်မြို့၊ စက်မှုလယ်ယာဂိတ်နှင့် လဝကရုံးရှိအ ကြမ်းဖက်စစ်ကောင်စီတပ်သားများကို ဝင်ရောက်တိုက်ခိုက်ခဲ့ရာ စစ်ဗိုလ်တစ်ဦးအပါအဝင် ၅ ဦးသေ ဆုံးပြီး စက်မှုလယ်ယာဂိတ်အနီးရှိ ဂိတ်ကင်းတစ်ခုကို မီးရှို့ဖျက်ဆီးနိုင်ခဲ့ကြောင်း Danger Force LPDF တပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "နိဝင်ဘာလ ၃ ရက်နေ့ နံနက် ၅ နာရီ ၁၅ မိနစ်ခန့်အချိန် ပြည်သူများကို ဖမ်းဆီးစစ်ဆေးနေသော စက်မှုလယ် ယာဂိတ်နှင့် လဝကရုံးတပ်စွဲထားသော အကြမ်းဖက်စစ်ကောင်စီတပ်သားများကို ပြည်သူ့ကာကွယ်ရေး တပ်ဖွဲ့ဝင်များ ပူးပေါင်းပြီး ဝင်ရောက်တိုက် ခိုက်ခဲ့ရာ အပြန်အလှန်ပစ်ခတ်တိုက်ပွဲ ၁ နာရီခန့်ကြာမြင့်ခဲ့ ကြောင်း၊ အကြမ်းဖက်စစ်ကောင်စီတပ်မှ ဗိုလ် ၁ ဦး၊ တပ်သား ၄ ဦးသေဆုံးပြီး အများအပြား ဒဏ်ရာရ ရှိခဲ့ကြောင်း၊ ထို့အပြင်အကြမ်းဖက်စစ်ကောင်စီတပ်ဖွဲ ၏ အထိုင်ချတပ်စွဲထားသော စက်မှု လယ်ယာ ဂိတ် အတွင်းရှိ ဂိတ်တစ်ခုကို မီးရှို့ဖျက်ဆီးနိုင်ခဲ့ကြောင်း သိရသည်။", "ယင်းတိုက်ပွဲသို့ အရာတော်မြို့နယ်အတွင်းရှိ စခတ အမှတ် ၁၀ လေ့ကျင့်ရေးတပ်မှ ပျူစောထီးများ၊ အကြမ်း ဖက်စစ် ကောင်စီ ၏တပ်သားများက ခြေလျင်ထွက်ခွာလာပြီး အမှတ် (၅၀၀၄)တင့်ကားတပ်မှ အကြမ်း ဖက်စစ် ကောင်စီ၏တပ်သားများက စက်သေနတ်တင်ထားသောကား ၂ စီးဖြင့် တပ်ကူများရောက်ရှိလာသဖြင့် ပြန်လည်ဆုတ်ခွာခဲ့ရကြောင်း၊ ထိုသို့ ဆုတ်ခွာလာပြီးနောက် အကြမ်း ဖက်စစ်ကောင်စီတပ်ဖွဲ့ဝင် များက အရာတော်မြိုအဝင် အထွက်များ ပိတ်ဆို့ထားကာ သေဆုံးသွားသော ဗိုလ် ၊ တပ်သားများ နှင့် ဒဏ်ရာအပြင်းထန် ရရှိသွားသော တပ်သား များ ကို အရာတော်မြို့ဆေးရုံကြီး သို့ ကားများဖြင့် ပို့ဆောင် လိုက်ကြောင်း သိရသည်။", "အဆိုပါတိုက်မှုကို Danger Force LPDF ၊ လင်းယုန်တပ်ဖွဲ့၊ မြင်းမူလျှပ်စီးပြောက်ကျားတပ်ဖွဲ့နှင့် သပြေညို ပြောက်ကျားတပ်ဖွဲ့တိုမှ ပူးပေါင်းကာ တိုက်ခိုက်ခဲ့ခြင်းဖြစ်ပြီး ပြည်သူ့ကာကွယ် ရေး တပ်ဖွဲ့ဝင်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရသည်။"]
https://yktnews.com/2025/01/200350/	အရာတော်ရှိ ငွေတွင်း ပျူစောထီးရွာကို ရော့ကတ် ၃၅ လုံးဖြင့် ပစ်ခတ် တိုက်ခိုက်၊ မြင်းခြံမြို့ပေါ် ချောင်းဒေါင်း လမ်းဆုံတွင် ဆက်ကြေးကောက်နေသော ရဲများကို မိုင်းဆွဲ တိုက်ခိုက်မှု ၁ ဦး သေဆုံး	["အရာတော်ရှိ ငွေတွင်း ပျူစောထီးရွာကို ရော့ကတ် ၃၅ လုံးဖြင့် ပစ်ခတ် တိုက်ခိုက်၊ မြင်းခြံမြို့ပေါ် ချောင်းဒေါင်း လမ်းဆုံတွင် ဆက်ကြေးကောက်နေသော ရဲများကို မိုင်းဆွဲတိုက်ခိုက်မှု ၁ ဦး သေဆုံး", "ရန်ကုန်၊ ဇန်နဝါရီ ၂၁", "စစ်ကိုင်းတိုင်း၊ အရာတော်မြို့နယ်ရှိ ငွေတွင်း ပျူစောထီးရွာကို ရော့ကတ် ၃၅ လုံးဖြင့် ပစ်ခတ် တိုက်ခိုက်ခဲ့ကြောင်း သပြေညို ပြောက်ကျားတပ်ဖွဲ့မှ တာဝန်ရှိသူက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဇန်နဝါရီလ ၃ ရက်နေ့တွင် ငွေတွင်း ပျူစောထီးရွာကို တော်လှန်ရေး တပ်ဖွဲ့များက ရော့ကတ် ၁၀ လုံးဖြင့် သွားရောက် ပစ်ခတ် တိုက်ခိုက်ခဲ့ပြီး ၆ လုံး အောင်မြင်စွာ ပေါက်ကွဲခဲ့ပြီး ၃ လုံးသည် ကျေးရွာအတွင်း ကျရောက် ပေါက်ကွဲကာ ကျန် ၃ လုံးသည် စစ်ကောင်စီ တပ်သားများရှိသော ကင်း ၂ ခုကြား ကျရောက် ပေါက်ကွဲခဲ့ကြောင်း သိရသည်။", "ဇန်နဝါရီလ ၁၆ ရက်နေ့တွင်လည်း ငွေတွင်းပျူစောထီးရွာကို ဒုတိယအကြိမ် ရော့ကတ် ၂၅ လုံးဖြင့် ပစ်ခတ် တိုက်ခိုက်ခဲ့ကြောင်း၊ ထိုတိုက်ခိုက်မှု အတွင်း ရော့ကတ် ၂၄ လုံး အောင်မြင်စွာ ပေါက်ကွဲခဲ့ပြီး ၁ လုံးသည် ကျေးရွာ အနောက်စည်းရိုးကို ကျရောက်ပေါက်ကွဲခဲ့ကာ ကျန် ၂၃ လုံးသည် ရွာအတွင်းသို့ ကျရောက်ပေါက်ကွဲခဲ့ကြောင်း၊ အထိအခိုက် ပျက်စီးမှု အများအပြားရှိခဲ့ပြီး ပျူစောထီး ခေါင်းဆောင် ကျော်ဆွေ နေအိမ်လည်း ပျက်စီးခဲ့ကာ ကျော်ဆွေ၏ ယောက်ဖဖြစ်သူလည်း ထိခိုက် ဒဏ်ရာရရှိခဲ့ကြောင်း သိရှိရသည်။", "အဆိုပါ တိုက်ခိုက်မှုကို သပြေညိုပြောက်ကျားတပ်ဖွဲ့ ၊ အရာတော်မြို့နယ် ပ.က.ဖ ၊ အရာတော်မြို့နယ် တိုက်နယ် ၁၀ နှင် အရာတော်မြို့နယ် တိုက်နယ် ၉ တို့က ပူးပေါင်း လုပ်ဆောင်ခဲ့ကြောင်း သိရသည်။", "ထို့ပြင် မန္တလေးတိုင်း၊ မြင်းခြံမြို့၊ အမှတ် ၂၀ ရပ်ကွက်၊ ချောင်းဒေါင်းလမ်းဆုံတွင် ဆက်ကြေးကောက်နေ သော အကြမ်းဖက်စစ်တပ်လက်အောက်ခံ ရဲများကို မိုင်းဆွဲတိုက်ခိုက်ခဲ့ရာ ၁ ဦးသေဆုံးခဲ့ကြောင်း Myingyan Black Tiger – MBT တပ်ဖွဲ့ခေါင်းဆောင် ဗိုလ်မိုက်ခဲက ရန်ကုန်ခေတ်သစ်သတင်းဌာနထံ သို့ ပြောကြားသည်။", "ယနေ့ ဇန်နဝါရီလ ၂၁ ရက် နံနက် ၆ နာရီ ၄၅ မိနစ်ခန့်က မြင်းခြံမြို့၊ အမှတ် ၂၀ ရပ်ကွက် ချောင်း ဒေါင်းလမ်းဆုံတွင် နေ့စဥ်နှင့်အမျှ ပြည်သူလူထုထံ ဆက်ကြေးကောက်လာနေသော အမှတ် ၂ ရဲ စခန်းမှ ရဲတပ်သား ၅ ဦး အနက် လမ်းတဖက်ရှိ ရဲ ၃ ဦးရှိရာနေရာတစ်ခုသာ Myingyan Black Tiger (MBT)တပ်ဖွဲ့မှ ရဲဘော်များက မိုင်းဆွဲတိုက်ခိုက်ခဲ့ရာ ၁ ဦးသေဆုံးပြီး ၂ ဦးဒဏ်ရာရရှိခဲ့ကြောင်း သိ ရသည်။", "“မြင်းခြံမြို့ပေါ်မှာပဲ၊ တစ်ယောက်ကတော့ သေတယ်၊ နှစ်ယောက်ကတော့ ဒဏ်ရာတော်တော် ပြင်းတယ်၊ နောက်ဆက်တွဲတော့ မကြားရသေးဘူး။ တကယ်တမ်းကျတော့ အဲဒီ ၅ ယောက်လုံးကို မိုင်းဆွဲဖို့ မိုင်းက လမ်းရဲ့တဖက်တစ်ချက်မှာ ခင်းထားတာ၊ လမ်းတဖက်မှာ ရခ ၃ ဦး၊ လမ်းတဖက်မှာ က ရခ ၂ ဦးပေါ့၊ ရခ ၂ ဦးရှိတဲ့ဖက်က ပြည်သူတွေရှိနေတာ ဘယ်လိုမှ ခွဲလို့မရဘူး။ ခွဲရင်လည်း ပြည် သူတွေထိမှာဆိုတော့ အဲဒီမှာ တဖက်ထဲကိုပဲ ဦးစားပေးပြီးခွဲခဲ့ရတာ၊ ကျနော်တို့မှာက မစ်ရှင်တစ်ခုကို ကောင်းကောင်းမွန်မွန်လုပ်ချင်တာ၊ စကစ တပ်သားတွေ သေဆုံးသွားတာတော့ရှိတယ်၊ ဒါပေမယ့် ကျေနပ်မှုတော့မရှိဘူး။ အကုန်လုံးကို မိုင်းခွဲပစ်လိုက်ချင်တာ၊ ဒီတော်လှန်ရေးက ပြည်သူ့တော်လှန် ရေးဖြစ်တဲ့အတွက်ကြောင့်မို့လို့ကျနော်တို့နဲ့အတူတူ ပူးပေါင်းပါဝင်ပေးပါလို့ မေတ္တာရပ်ခံချင်ပါတယ်” ဟု Myingyan Black Tiger – MBT တပ်ဖွဲ့ခေါင်းဆောင် ဗိုလ်မိုက်ခဲက ရန်ကုန်ခေတ်သစ်သတင်း ဌာနထံ သို့ ပြောကြားသည်။", "ထို့ကြောင့် မိဘပြည်သူများအနေဖြင့် အကြမ်းဖက်စစ်တပ်လက်အောက်ခံ စစ်သား၊ ရဲ၊ ဝန်ထမ်းများ၊ ထောက်တိုင်များရှိရာ နေရာ၌ သွားရောက်နေထိုင်ခြင်း၊ စကားပြောဆိုခြင်း မပြုလုပ်ကြရန် မေတ္တာ ရပ်ခံထားသည်။"]
https://yktnews.com/2025/02/204004/	အရာတော်ရှိ အမတ ၃၆၉ တပ်ရင်းနှင့် မြိုင် ကန်နီရွာရှိ ပျူစောထီး အထိုင်စခန်းတို့ကို တိုက်ခိုက်မှု စစ်တပ်ဘက်မှ ထိခိုက်မှုရှိ	["အရာတော်ရှိ အမတ ၃၆၉ တပ်ရင်းနှင့် မြိုင် ကန်နီရွာရှိ ပျူစောထီး အထိုင်စခန်းတို့ကို တိုက်ခိုက်မှု စစ်တပ်ဘက်မှ ထိခိုက်မှုရှိ", "ရန်ကုန်၊ ဖေဖော်ဝါရီ ၁၄", "စစ်ကိုင်းတိုင်း၊ အရာတော်မြို့နယ်ရှိ အမတ ၃၆၉ တပ်ရင်းကို လက်နက်ကြီးများဖြင့် ပစ်ခတ် တိုက်ခိုက်ရာ စစ်ကောင်စီ တပ်သားများ ထိခိုက်မှုရှိကြောင်း Snipe Rangers Force (Local – PDF) မှ တာဝန်ရှိသူ တစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဖေဖော်ဝါရီလ ၁၃ ရက်နေ့ နံနက် ၁၁ နာရီ ၃၀ မိနစ်ခန့်တွင် အရာတော်မြို့နယ် အတွင်းရှိတဲ့ အမတ ၃၆၉ တပ်ရင်း Snipe Rangers Force (Local – PDF) နှင့် မဟာမိတ် တပ်ဖွဲ့မှ တော်လှန်ရေး ရဲဘော်များက ၆၀ မမ လက်နက်ကြီး ၃ လုံးဖြင့် ပစ်ခတ် တိုက်ခိုက်ခဲ့ကြောင်း သိရသည်။", "ယင်းတိုက်ခိုက်မှု အတွင်း လက်နက်ကြီးကျည်များသည် အမတ ၃၆၉ တပ်ရင်းအတွင်း ကျရောက် ပေါက်ကွဲခဲ့ပြီး အကြမ်းဖက် စစ်ကောင်စီ တပ်သားများ ထိခိုက်မှုရှိမရှိကို အတည်ပြုနိုင်ခြင်းမရှိသေးကြောင်း၊ တော်လှန်ရေး တပ်ဖွဲ့ဝင်များ အထိအခိုက်မရှိ ဆုတ်ခွာနိုင်ခဲ့ကြောင်း သိရှိရသည်။", "” စစ်ခွေးသေဆုံးမှုကိုတော့ မသိရသေးပါဘူး။ လက်နက်ကြီး ၃ လုံး စလုံး တပ်ရင်းထဲကိုတော့ ကျရောက်ပေါက်ကွဲခဲ့ပါတယ်” ဟု Snipe Rangers Force (Local – PDF) မှ တာဝန်ရှိသူ တစ်ဦးက ပြောဆိုသည်။", "အဆိုပါ တိုက်ခိုက်မှုကို Snipe Rangers Force (Local – PDF) နှင့် Special Revolution Force (ဒေါင်းညီနောင်) တို့က ပူးပေါင်း လုပ်ဆောင်ခဲ့ကြောင်း သိရသည်။", "အလားတူ မကွေးတိုင်း၊ မြိုင်မြို့နယ် ကန်နီရွာရှိ ပျူစောထီး အထိုင်စခန်းကို ဒရုန်းဖြင့် ဗုံးကျဲ တိုက်ခိုက်ခဲ့ကြောင်း ကျားသစ်နက်တပ်မတော် မြိုင်တပ်ခွဲ မှ ရဲဘော် MC က ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဖေဖော်ဝါရီလ ၁၄ ရက်နေ့ နံနက် ၁၁ နာရီခန့်တွင် မြိုင်မြို့နယ် ကန်နီရွာရှိ ပျူစောထီး အထိုင်စခန်းကို တော်လှန်ရေး တပ်ဖွဲ့များက ဒရုန်း ၂ စီးဖြင့် ဗုံးကျဲ တိုက်ခိုက်ခဲ့ခြင်းဖြစ်ကြောင်း သိရသည်။", "“အခုက သရက်ကွရွာက ပျူတွေကို ကန်နီမှာ သင်တန်းပေးနေတယ်သတင်းရလို့ ဒရုန်းနဲ့ချတာပါ။ အဲရွာကိုလည်း စစ်ခွေး စစ်ကြောင်းတွေ ရောက်လာတာတွေရှိတော့ စစ်အင်အားကတော့ အတိအကျ မပြောတတ်ဘူး။ စစ်ခွေး သေစာရင်းကတော့ မသိရ‌ပါဘူး။ ဒရုန်း ကလည်း တစ်စီးတစ်ခေါက်ပဲချပြီး Jammer နဲ့ ညှိ ပါသွားလို့ပါ။ စာသင်ကျောင်းထဲနဲ့ စာသင်ကျောင်းဘေးက အိမ်ဝင်းထဲတစ်လုံးကျတယ်လို့ပဲ သိရပါတယ်။ အဆောက်အဦး ပျက်စီးမှုကတော့ မသိရသေးဘူး။ Drone သင်တန်းသားတွေကို လက်တွေ့မြေပြင်မှာ စမ်းသပ်ရင်း စီစဉ်ပြီး လုပ်ဆောင်ခဲ့တာပါ”ဟု ကျားသစ်နက်တပ်မတော် မြိုင်တပ်ခွဲမှ ရဲဘော် MC က ပြောဆိုသည်။", "ထိုတိုက်ခိုက်မှုအတွင်း တော်လှန်ရေး တပ်ဖွဲ့များဘက်မှ ဒရုန်း ၂ စီး ဆုံးရှုံးခဲ့ပြီး ယင်းတိုက်ခိုက်မှုကို ကျားသစ်နက်တပ်မတော် မြိုင်တပ်ခွဲ နှင့် မြို့နယ် ပကဖ အဖွဲ့တို့က ပူးပေါင်း လုပ်ဆောင်ခဲ့ကြောင်း သိရှိရသည်။"]
https://yktnews.com/2022/08/29221/	null	["အရာတော်၊ ကောင်းသစ်ရွာမှ ဗိုလ်ကြီးထိန်လင်းနှင့် တပ်ကြပ် ကြီး ကျော်သဲဦးတို့၏ မိသားစုနှင့်ဆွေမျိုး နေအိမ် ၆ လုံး အပါအဝင် ကျေးရွာများနှင့် ပြည်သူပိုင်နေအိမ်များကို စစ်တပ်က ဖျက်ဆီးမီးရှို့၊ ပေါက်နှင့်မြိုင်တွင်လည်း ကျေးရွာ ၁၁ ရွာထက် စစ်တပ်၏ မီးရှို့ဖျက်ဆီးမှုခံရ", "ရန်ကုန်၊ ဩဂုတ် ၂၀", "စစ်ကိုင်းတိုင်း၊ အရာတော်မြို့နယ်၊ ကောင်းသစ်ကျေးရွာမှ ရုရှားပြန် ဗိုလ်ကြီးထိန်လင်းနှင့် တပ်ကြပ်ကြီး ကျော်သဲဦးတို့၏ မိသားစုဝင် နေအိမ် ၆ လုံးအပါ အဝင်ပြည်သူပိုင်နေအိမ်များကို စစ်တပ်က ဖျက်ဆီးမီးရှို့သွားကြောင်း ဒေသခံများနှင့် ဒေသကာကွယ်ရေးတပ်များထံမှ သိရှိရသည်။", "ဩဂုတ်လ ၈ ရက်နေ့ ဒီပဲယင်းမြို့နယ် အင်ပင်နှင့် ယဒင်ကျေးရွာကို ရဟတ် ယာဉ်ဖြင့် ပစ်ခတ်ပြီး စစ်အင်အား ၁၂၀ ခန့်ချသွားကြောင်း၊ အရာတော်မြို့နယ်၊ အောင်စီကျေရွာကိုလည်း ရဟတ်ယာဉ်ဖြင့် ပစ်ခတ်ပြီး အင်အား ၁၀၀ ခန့် ချသွားကြောင်း၊ စစ်ကြောင်း နှစ်ကြောင်းသည် အင်ပင်၊ ယဒင် ရွာကိုဝင်ပြီး ပြည်သူအိမ်တွေကို မီးရှို့ဖျက်ဆီးပြီ အပြစ်မဲ့ ပြည်သူများကို သတ်ဖြတ်သွားကြောင်း၊ ကိုင်းကံရွာမကြီးအုပ် ရွာ အုပ်ရှင်းကြီးရွာများဝင်ရောက်ဖျက်ဆီးပြီးကောင်းသစ်ကျေးရွာမှ ရုရှားပြန် ဗိုလ်ကြီး ထိန်လင်း နှင့် တပ်ကြပ်ကြီး ကျော်သဲဦးတို့၏ မိသားစုဝင် အိမ် ၆ လုံးကိုလည်း မီးရှို့ဖျက်ဆီးခဲ့ကြောင်းသိရှိရသည်။", "အဆိုပါစစ်တပ်က အရာတော်မှ ဒီပဲယင်း ရှေ့တောင်ရပ် လက်လုပ်တောင်ရွာကို လက်နက်ကြီးငယ် ရမ်းသမ်းပစ်ခတ်ဝင်ရောက်ကာ ပြည်သူပိုင်အိမ်(၂)လုံး မီးရှို့ပြီး အိမ်မွေး ကြက် ဝက်များ သက်ဖြတ်စားသောက်ကြကြောင်း၊ ဩဂုတ်လ ၉ ရက်နေ့ နံနက်လင်းပိုင်း မူးကမ်းကြီးရွာကို လက်နက်ကြီးများ ရမ်းသမ်းပစ်ခတ်ပြီး၀င်ရောက် မီးရှို့ဖျက်ဆီးခဲ့ကြောင်း၊ ၃ ရက်တိတိ ဖျက်ဆီးပြီးနောက် ဩဂုတ်လ ၁၁ ရက်နေ့တွင်ရေဦးမြို့သို့ ပြန်လည် ထွက်ခွာသွားကြောင်း၊ အရာတော်မြို့နယ် ပေါင်းကျ ခင်သာ ဘက် နယ်မြေရှင်းလင်းရေး ၀င်လာသော အခြား စစ်ကြောင်း တစ်ခုကလည်း ကောင်းသစ်ကျေးရွာ ထပ်မံ၀င်ရောက်ခဲ့ကြောင်း၊ ဒီပဲယင်းနယ် လက်လုပ် တောင်ရွာမြောက်ရွာ ၀င်ရောက်လာပြီး ပြည်သူပိုင်အိမ် (၂) လုံး မီးရှို့သွားခဲ့ကြောင်း သိရှိရသည်။", "ထို့ပြင် မကွေးတိုင်း ပေါက်မြို့နယ်နှင့် မြိုင်မြို့နယ်တို့တွင် အကြမ်းဖက် စစ်တပ်က သြဂုတ်လ ၆ ရက်နေ့မှ စတင်ကာ သြဂုတ်လ ၁၆ ရက်နေ့ထိ ကျေးရွာများကို မီးရှို့ ဖျက်ဆီးခဲ့ကြောင်း ဒေသခံများထံမှ သိရှိရသည်။", "ဩဂုတ်လ ၈ ရက်နေ့တွင် အကြမ်းဖက် စစ်တပ်က တွင်းမရွာကို ရဟတ်ယာဥ်များဖြင့် ၄ ခေါက် လူချကာ စစ်သား အင်အား ဖြည့်ခဲ့ကြောင်း၊ အဆိုပါ စစ် ကြောင်းသည် အင်အား ၃၀၀ ကျော်ခန့်ဖြစ် ၂ ဖွဲ့ခွဲကာ သြဂုတ်လ ၉ ရက်နေ့တွင် မှ မြိုင်မြို့နယ်နှင့် ပေါက်မြို့နယ်တို့ကို စစ်ကြောင်း ထိုးခဲ့ကြောင်း၊ ပေါက်မြို့နယ်သို့ ထွက်ခွာလာသော စစ်ကြောင်းသည် သြဂုတ်လ ၁၁ ရက်နေ့တွင် ရဟတ်ယာဥ်ဖြင့် စစ်ကြောင်း ပြန်လည် ဆုတ်ခွာသွားကြောင်း၊ မဆုတ်ခွာခင်လည်း ပတ်ဝန်းကျင် အနီးအနား ကျေးရွာများအားလုံးကို မီးတင်ရှို့ ဖျက်ဆီးသွားကြောင်း သိရသည်။", "ထို့ပြင် မြိုင်မြို့နယ်သို့ ထွက်ခွာလာသည့် စစ်ကြောင်းသည် ပဒိုင်းတောရွာတွင် ညအိပ်ပြီး ရွာမီးရှို့ဖျက်ဆီးခဲ့ကြောင်း ထို့ပြင် သာစည်ကျေးရွာ၊ နှမ်းဆီကန်၊ သစ်ပု လွေကုန်းရွာနှင့် ရေထွက်ရွာများကိုလည်း ဆက်လက် မီးရှို့ဖျက်ဆီးခဲ့ကြောင်း သိရသည်။", "သြဂုတ်လ ၁၁၊ ၁၂၊ ၁၃ နှင့် ၁၄ ရက်နေ့တို့တွင် မြိုင်မြို့နယ်အတွင်း သောင်း ကျန်းနေသော အကြမ်းဖက် စစ်တပ် စစ်ကြောင်းမှ ပေါက်မြို့နယ်အတွင်းသို့ ရောက်ရှိလာကာ ရှားစေးချက်၊ ထောက်ရှာပင် ၊ တဲကြီး၊ နားသတ်၊ ကမ်းပျိုဘက်ရွာများကို စစ်ကြောင်းထိုးပြီး ထန်းပေါက်ကုန်းရွာ စာသင်ကျောင်းတွင် ညအိပ်ကာ လမ်းတလျောက် စစ်ဘေးရှောင် ခန်း ၅ ခု မီးရှို့ဖျက်ဆီးခံရကြောင်းသိရသည်။", "သြဂုတ်လ ၁၅ ရက်နေ့တွင် ထန်းပေါက်ကုန်းရွာမှ သစ်ကြီးတောဘက်သို့ရောက်ရှိလာပြီး ချိုင်ဇောက်ရွာအထက်စုရွာသို့ ညနေပိုင်းတွင် ရောက်လာပြီး ဒေသကာကွယ်ရေးအဖွဲ့များနှင့် ထိတွေ့တိုက်ပွဲဖြစ်ပွားခဲ့ကြောင်း၊ တိုက်ပွဲဖြစ်ပွားပြီးနောက် စစ်တပ် စစ်ကြောင်းသည် ချိုင်ဇောက်အထက်စုရွာ ဘုန်းကြီးကျောင်းတွင် ညအိပ်ပြီး သြဂုတ်လ ၁၆ ရက်နေ့ နံနက် ၅ နာရီ ၃၀ မိနစ်ခန့်တွင် ရွာကို မီးရှို့ဖျက်ဆီးခဲ့ပြီး အိမ်ခြေ ၄၀ နီးပါး မီးလောင် ပြာကျခဲ့ကြောင်း သိရသည်။", "အကြမ်းဖက် စစ်တပ် စစ်ကြောင်းသည် ချိုင်ဇောက်အောက်စုရွာ ထပ်မံ ရောက်ရှိလာပြီး ကျေးရွာကို ထပ်မံမီးရှို့ဖျက်တီးခဲ့ကြောင်း သိရသည်။", "ထို့ပြင် သြဂုတ်လ ၁၄ ရက်နေ့ကလည်း ကမ္မဘက်မှ မြိုင်မြို့နယ် ဝါးရင်းချိုင်ကျေးရွာသို့ ဖောကား ၂ စီးဖြင့် အင်အား ၅၀ ခန့်ရှိသော အကြမ်းဖက် စစ်တပ် စစ်ကြောင်း ထပ်မံ ရောက်ရှိလာပြီး သြဂုတ်လ ၁၅ ရက်နေ့တွင် ပေါက်မြို့နယ် ကံသစ်ကျေးရွာ၌ ညအိပ်ခဲ့ကြောင်း၊ သြဂုတ်လ ၁၆ ရက်နေ့တွင် နားသတ်ကျေးရွာအနီးတွင် စစ်ကြောင်းဖျောက်ထားပြီး ပြည်သူများကို ဖမ်းဆီးသတ် ဖြတ်မှုများ လုပ်ဆောင်ကြောင်း သိရှိရသည်။", "ဩဂုတ်လ ၁၉ ရက်နေ့ ပေါက်မြို့နယ်မြောက်ပိုင်းစသိန်းကျေးရွာကို ပစ်ခတ်ဝင်ရောက် မီးရှို့ခဲ့ကြောင်း၊ ဩဂုတ်လ ၁၉ ရက်နေ့အထိ ချိုင်ဇောက်အထက်စုရွာမှ ၃၈ အိမ်၊ ချိုင်ဇောက်အောက်စုမှ ၁၀ အိမ်၊ ရေထွက်မှ ၃၈ အိမ်၊ ရှားစေးချက်မှ၂၃ အိမ်၊ ပန်းတိုင်းတောမှ ၁၆ အိမ်၊ သာစည်မှ ၁၂ အိမ်၊ နှမ်းဆီကန်မှ ၇ အိမ် ၊သစ်ပုလွေကုန်းမှ ၁၅ အိမ် ကို စစ်တပ်က မီးရှို့ဖျက်ဆီးခဲ့ကြောင်း ပေါက်မြို့နယ် ပြည်သူ့ကာကွယ်ရေးတပ်ဖွဲ့က သတင်းထုတ်ပြန်သည်။", "ဓာတ်ပုံ- ပေါက်မြို့နယ်တွင် စစ်တပ်က မီးရှို့ဖျက်ဆီးသွားသော ပြည်သူပိုင် နေအိမ်များ။"]